Знымзар зны иара ус лафшақәгьы лгәы иҭашәахьазма, мамзаргьы абра даанагап ҳәа?


Абырскьыл иарбанзаалак анцәа захьӡыз ихахьгьы дааимгеит, иҟаиҵац иаҳагьы дацԥыҳәаны иҟаҵо ддәықәын.


Ҩымз-хымз аҭаххеит, аха аҵыхәтәаны саргьы аҭак исҭеит урысшәала Республика Абхазиаҿы.


Дарԥысхахьан лыҷкәын Саид, аха макьана дхәыҷцәан, усеиԥш иҟоу аусқәа иан илыциӡбартә дыҟамызт.


Ус шакәугьы иахьеи-уаҵәи еснагь излеимадоу ала, урҭ еснагь еиԥшны ҳалаԥш рхызароуп.


Сцеит наҟ уусқәа нсырхеит ҳәа наиаҳәан, сықәымло арахь шьҭа зынӡа.


Аҩбатәи аихагылахь саныҩхала, саахьаҳәын, акоридор хәхәа сахьынбжьаԥшыз, лахьхьи анаӡараҿ, шәык аҿаԥхьа, арирахьтәи аԥенџьыр ду аҿы ҷкәына аукы дхыцәӡа дшадгылаз гәасҭеит.


Аԥсны ашәҟәыҩҩцәа Реидгыла ара мчык аманы, ныррак азыҟаҵо иҟам, иҭыжьтәуиҭыжьтәым ашәҟәқәа зегьреиҳа избарҭоу иара шакәугьы.


Абасеиԥш аан, ҳәарада, асатира автономиа ӷәӷәа аиуан, егьырҭ аелементқәа зегьы алнаршәшәон, ишеизаку ақәԥара иазкхон.


Абни адәқьанаҿ унеи уаҵәы, иузныркылартә расҳәоит, ига, ԥшӡала иурхааит иҳәан, абас исааирхәеит, дааччан инациҵеит, уажәы ашьҭаҵарҭа аԥхьа сниасыцԥхьа ӡа скостиум исырбалароуп.


Араҟа ажәлар маҷқәа, аԥсуаагьы убрахь иналаҵаны, изҭагылаз амчымхара, ирхыргоз ақәымчра символ ҳасабла иаарԥшуп.


Сара шәхацәа, амни инахьхьи ирашәо рыҟны сыҟан, ахә рысҭеит, аа-жәык сышәҭ, – иҳәеит.


Урҭ рыҩны-ргәара иахганы иҟан ауаҩы иқыҭаҿы ихы иаҭәеимшьо, тәымџьара агәхьаа икӡом.


Ҿырԥшыс иааҳгозар, иахьа дузыԥшаауа дыҟоума ари ашәҟәы иану нариаа ирызку аҳәамҭақәа рвариантқәа раҟара ихаҭәааны издыруа, изҳәо ажәабжьҳәаҩцәа?


Умҭа хаарак аумырбацзар зыхаа змуԥаауа адунеи, уқәла ичараҿ умкәашацзар гәыла-ԥсыла уаалеиҩеи


Шәара ҽырҟәыш ҟаҵаны шәхы дшәырбоит, сара ҽыргаӡа ҟасҵоит, уи азоуп сара сзалырхуа, – иҳәан иаалырҟьаны иихәыцыз иажәа ихаҭа убысҟак игәы иаахәеит, ҳаҵкысгьы дарччеит.


Иԥҳәыс гәҭыхас илымаз даҽакуп, иара, ихы атса ҭадырҭәазшәа, ихьанҭаӡа аиарҭа иаалиган, ихлахаҵ ҭууа ицо, данынхықәтәала, раԥ хьа ииҳәаз, наӡынла ииԥсахыз рԥарақәа ртәоуп.


Александр Пушкин жәлары зегь зну мҩадукаҿ акәзааит, Ма ныҳәарҭак сыҩназ џьара, Аџьџьаҳәа ахьырԥаргь срылатәазааит


Ахәгьы ибзианы иршәон, иахьа ашәҟәыҩҩ иџьабааԥса ахәшьараҿы аиҵахарақәа иҳамоу ҳаԥхьаҩцәа заманала ирдыруеит.


Убри иқәнагалаз ауаҩы дыҟанаҵ илиршаз, дшымҩаԥысыз атәы ауп хра злоу.


Ацқьара аганахь ала, ас асы злажьу қалақьк Европа сахьаламлац азакәу акыр иҟьашьуп, ауаа ракәзар, Европаа раасҭа рҽеилаҳәашьа иаҳа иԥсыҽуп.


Атриптих иануба нахыс аԥсҭазаара ҵакыдан, уажәа ажәам, ушьамхы кәадоуп, иубоит ухы узаламкрашәа ақыҭа, агәкажьӡарагь ақәӡаара ахаҭоуп.


Убасҟан сара игәасҭеит ари избахьаз Кәынта шиакәыз, аха ганкахьалагьы иара шиакәмыз, измааноу сзымдырӡогьы, акала сгәы даарыцҳанашьеит.


Шьҭа усгьы ҵәыцак ауп иуҭаху, аҵәца аарҭәны инаим ҵаиргылеит, амала абри аӡӷаби сареи хазы-хазы ҳныҳәаҿа ҳәа.


Ари машәыршақә иҟамлеит, насгьы, харада дшьызҭгьы, акгьы сҳәарымызт, аха ашьра ҟазҵаз аишьцәа рнапы шьҭырхыртә идзыргәаӷьыз даҽа ҽыҵгак узаҭараны иҟам.


Иага сыгхеит сара амҩан, иага сыгхеит, зегь зхароугьы зны сзықәтәаз аԥшоуп.


Сгәыӷра, уара иутәуп сыԥсадгьыл, Сыԥсадгьыл, иԥшьоу, Иузынсыжьуеит уи сыԥсы адкыл, Сгәыӷрақәа змадоу!


Ҳҩыџьагь урҭ мчыла иҳарҟәышуан ҳааҟәымҵкәа, ҳалаԥш рхын урҭ зынӡак иаарыцрымҵкәа


Ааи ҳәа сыҟоуп, лгәы аалирхьыр цәгьа ибомызт, убас дахьҭылҵаацәоз ицәымӷын, аиҳараӡак лара дыхәмарӡомызт.


Уаҟа аҿҿаҳәа исԥылеит аҭыԥҳацәа, исахәмарт-исаччеит, инсывас-аасываст, аха сара ҿыц избазшәа, насҭха-насҭха срыхәаԥшуан.


Уи еилкааны, игәаҭаны аԥсы дыкҿарҵоирт азал аҿы, иҭаацәеи амаҵ азызуеи.


Прокопи Кесариатәи ииҩыз мацара акәым, дара ақырҭуа ҭоурыхҩҩцәақәакгьы, имхәыцӡакәа зны-зынла ишыҟаҵәҟьақәаз рамхаҳәақәахьеит.


Ажәа бзиақәа, ажәа хаақәа иреигӡомызт, ҵабыргынгьы урҭ имҩаԥыргоз агитациа еижьага ихнахқәоз маҷӡамызт.


Ауха уаҳа даузыцәахуаз Нуца, Бомбеи аҩны дзыҩназ, ҟьалаԥалас иҟаз зегьы ахькыдгылаз, аҩы ыжәны зҿы иааҭашәоз зҳәоз, еисуаз рацәаҩын, уи моу ҽынла, нырцә-аарцә рбарҵақәа ирыҵагылан еиҿашуаз аҳәсақәа, рҿы иацәыԥхамшьакәа рцәажәара, ллымҳа ҭнашьаауан, аха уаҳа ԥсыхәа лымамызт, Бомбеи даныҩнаха нахыс абри аԥсҭазаараҿ иҟаз ауадаҩрақәа дрылахәаны дыҟан.


Ачекистцәа ериԥш укылԥш-кылӡырҩуа уаарышьҭалар, акы зыгм дубахьоу, џьара акы рывубаауеит, нас иҵегь уаарышьклаԥшыхыр, иргымгьы рыгушәа убо уалагоит.


Зина ааигәа аҩныҟа уцахьазар ҳәа дсазҵаауеит, иласҳәоит аабыкьа сшыҟаз, Уаҳаидраа хар рымаӡамкәа ишыҟоу, амала, Гәыџь аабыкьа дшыԥсгәышьаз, анышәгьы дшарҭахьоу.


Уи мап ацәызкуаз дҟаломызт, ус аӡәы даацәырҵыргьы, нхашьа-нҵышьа имамызт жәлар рыгәҭа, ижәла ихырхуан, жәлар ргәырԥса иҭаны атәыла далырцон.


Ихьыдышьшьы игылаз аҵиаақәа рыԥ сы ҭалон, шьыжьы аахыс адгьыл иахылҩрны иҩеиуаз ахылҩаԥ сылҩагьы иӡы-цәыкәбарханы акаҳәҳәра иалагахьан.


Ишысҳәаз еиԥш, Африка аҩадахьӡатәи акалҭ аҿы Тунис аҳҭнықалақь асасааирҭа сыҩнан.


Ҵаҟа иҿало еиҳа иссоуп, иаҳа иҟамлац, аха иаҳа иаӷангьы иҿалоит.


Уажәнатә избоит ԥсыс сухалар шалшо, уара зтәыла ду иаԥсоу ҵеины игыло аӡә шуакәхо ҩашьом.


Ажәакала, жәлар рлахьынҵа аасҭа ихы ауп хьаас имоу, аԥсы ҵаауп аԥсуаа ирҳәоит еиԥш, убри ауп игәы еихша-еихша иҟазҵогьы.


Иацтәи амш ҽеимызт ҳәа уҳәазар, уи иаанагом иахьатәи амш ссируп ҳәа уҳәазшәа.


Қарҭтәи сҩыза аԥсшьара амхны усҭаароуп ҳәа аҭел дысзасит, саргьы маҷк сыԥсы сшьарц сҭахуп.


Аизарақәа рҿы шәара шәынцәа ихьӡ шәҳәала иҳәеит, нас аныхабааҿы шәаннеилак, ҳара ҳтәы шәимҵаныҳәала иҳәеит.


Амардуан ҳалбааны агәашә аҿы ҳаннеи, ахаҵа инапы рыххо наҟ сҭыҵырцны насыдиҵеит.


Ирҳәон, шәҟәыдагь ихы ишьуам ҳәа наҟ-наҟгьы, амца дақәуҵаргьы ибылуаз иакәмызт уи ақыҭан.


Уи аухеиԥш сманшәаланы ҽазны сҟамлацызт, аха исылшарызма сара абри еиԥш асахьа баны сыгәҭакы анагӡара?


Уара иушьуа Анцәа дишьуам ҳәа, сахьцаз сманшәалахан, ирмариаӡаны иаасхәеит аҩнгьы, хар амамкәа иаҵанакуа адгьылгьы.


Зпоезиа аиҿкаашьа аформа ласыз, имариаз, аха убриаҟара иагьҵаулаз, зҵакы ҭбааз иҳараку афилософиатә хәыцрақәа инадыркны апеизажтә лирика аҟынӡа.


Сыццакуан адунеи атәылақәа, урҭ рыжәларқәа сџьабаа хәҷы рыдҵара алзыршашаз аудиториахь.


Иахьа ак угзаргьы, уи уҿазырхьуа аӡәгьы ҳаҟам ара, уаҵәызны ҳара ҳаасҭагьы уеиӷьны аусура уалагоит, сықәҵны сабадәықәлаз, мшәан, сара усҟан ҳәа ухгьы ааџьоушьо убап


Жәытә-натә аахыс ақалақь аҿы игылаз аҩнқәа злыхыз ахақәиҭреи ан лгәи улаԥш иҵамшәо шә-маӡак рыла еидҳәалан


Абар шьҭа саргьы схәыҷызма, Москвантәи саныхынҳәы ашьҭахь иаазгаз аԥҳәыс лҟынтәи абри иоуп раԥхьаӡа анцәа исаҭәеишьаз.


Еибырҳәақәаз здыруада, аха ибзиаӡаны иаадыруа, арҵаҩ-қәыԥш, ибла дыҵашәан, длыцәнымхо бзиа дибеит ҳаҳәшьа Хьыкәыр.


Саб, имч дазнымкылакәа агәараанда днадҳалазшәа, инапқәа игәыҵаԥсаны, агәашә ибӷа надҵаны даҳзыԥшуан.


Мыцхәы иҵаӷоу, зӡара апашьа ашьабсҭа аӡара иадыркыло ашьха қыҭа ҳәса хәыҷқәа дрыдкыланы улыхәаԥшуазар, иаалыццәоума уҳәо, лцәа-лжьы ҭҭәаан Ҟаимаҭхан.


Ҟәрышьқәак ансырҳалак, ирысҭарц саналагалак, уахь иумаз, мышкызны, уҵара уаналгалак, ауа лафахәы уоуа уаналагалак, убасҟан иушәап рҳәон.


Ус ишыҟаз адыд-мацәыс, уа иаакылсит иара Октиабргь, абар, иубеит уара узышьҭаз, узыргәаҟуаз уҵабырг.


Асовет Еидгылаз ибӷаԥҵәаган иҟалаз Горбачов амчрахь инеира ауп, аиҭарҿиара, еиҳа ииашахоит иаҳҳәар аиҭаргылара ҳәа зыхьӡҵаны ицәыригаз иполитика ауп.


Амҩа ҵәиуа ашьха ихалоит, ҵаҟа иҭалоит нас ҩаԥхьа, Амра ашәахәа иадыԥхало иахнаҵоит уи ахәда аххьа.


Абас данхәыцуаз, Аминаҭ илыздыруамызт лхәыҷқәа ирал ҳәоз агәра шырымгоз, амци аҵабырги рхала ишеиҩырды раахьаз.


Ақырҭуа Ԥандури ҳәа ирымоу, дара реиԥш, даӷьсҭанаагьы ирымоуп, уигьы уи ауп хьӡыс иамоу.


Амала, арҭ ацәаҳәақәа равтор сгәы излаанагауала сиашам, избанзар, уаанӡа сара сызҿу ҳазну аамҭа ааиаанӡагьы акыр шәышықәсқәа рнаҩсан аԥсуа ҳәынҭқарацәа рыхьӡқәа рҳәахьан.


Папаса аиқәымшәа зжьабжа Урыстәыла адәаҿы ижу, зразҟы абраҟа аҩы иӡаазшьылаз!


Шәанаҭаххо аамҭазы шәыхианы шәыҟазароуп ҳәа згәызҽанырҵахьаз рахь ҩаԥхьа адыррақәа ҟарҵеит, Быдыӷә ашҭаҿы зегьы еизарц.


Сабдуцәа рхаан ажәлар ӷацәас ирымаз аиҳараӡак аџьамқәеи, арабцәеи, аҵыхәтәан амонголцәеи ракәын.


Ашьжьымҭан ҳан дангыла, амаҵурҭа даныҩнала, ашьҭахьтәи ашә аартын, иҩнагылан шылала иҭәны ааҵәа.


Аурок аан, аҩымҭа егьа инеиҵыхны ҳалацәажәаргьы, уеизгьы-уеизгьы ихҳаркәшар акәын ахшыҩҵак хада ала


Пропогандистцәақәакгьы маӡа-аргама инеиҭа-неиҭасуа рус иаҿын, Шеварднаӡе иаан ишырҳәалоз еиԥш, Саакашвили ҳара дҳақәлаӡом, бааԥсгьы ҳзиуӡом, шәымбои уажә ааигәа аҳәааҿы итҟәаны иргаз ҳаҷкәынцәагьы еибга-еизҩыда ишдырхынҳәыз рҳәахуан.


Уаҟа аҵара данҭаз иашьа иԥсҭазаара далҵуеит, иаби иара ихаҭеи агәамбзиарақәа ихҭаркуеит.


Ицоит урҭ рызынтәыкгьы шеицу, ржәаҩаҩыкгьы нцәа дызмам, зегьы ззеиԥшу, рыцҳашьара злам


Са сахаануп Аԥсуара, аӡыхь аиԥш, ицқьаӡа ианыҟаз, нас уи аӡыхәашь алало ианалагаз инаркны, иахьа ҳахькылсыз абжамҽамра аҿынӡа зегьы сҿаԥхьа акәын иахьыҟалоз, урҭ зегьы збон-исаҳауан, сгәы сдырхьуан.


Ҳарҭ уажә Ҵабалҟа амҩа ҳанықәу аамҭазгьы Уалиди иареи, Зураб драԥхьагыланы, аишьцәа зегь рыхьӡала аԥсуа паспортқәа рылхра иаҿуп.


Аԥхын, алабз хәытәуа, ианшоуроу, ашкол ахь ҳанцо, ҳанаауа, ихьшәашәаӡа ҳнахәон.


Адунеи ақәзаара башоуп, мчымхароуп, аԥсабара аҿаԥхьа сара акгьы сылшом ҳәа акәын ианаҳәоз илыхәаԥшуаз.


Баграт Шьынқәба иаԥҵамҭақәа рҿы апоезиаҿгьы, апрозаҿгьы, адраматургиаҿгьы ианагь ашәҟәыҩҩцәа зегьы рзы ишаԥу еиԥш аперсонажцәа иара ирҿиаратә хыҭҳәаа иаӡбаз роуп.


Уи амҩа Риҵа ахахьы ишыҟоу икылсуеит, нас агаҿаҟа ацара мариан.


Шәачантә Адлернтә урҭ Қарҭҟа идәықәлеит иҳәеит, Аԥсны аҳәааҿы иахадыргылеит аԥсуаа рбираҟ.


Акаҭран ықәдырҭәазшәа, икахәхәа умҩа гамыз, уи ҭагәҭасуа, илаҟәуа, ишьҭыҵуа, уама ицоз.


Абри данаазхәыц, даахынҳәын, алашара ирцәеит, нас дааины еиҭа абарҵа даақәгылахт.


Анаатә асуеит, абжьы мыргаӡакәа, аӷа еиԥш иқәҭәхоит асы ԥссауа, шьыбжьаанӡа асы ауан иаахымкәаӡакәа, ажәҩан агәы ацәырԥшӡа ҭыԥ анҵауа.


Иахьыҟаз ҳәа игәы иахьаанагоз деимдо дышнеиуаз азал ашәқәа наҟ-ааҟ иахьеиҿакшоз акәакь аҿы инапы арахәыц инаҿашәеит.


Леон лаша иҽыхәа иҵаԥаџьԥаџьуа абас акыр ақыҭақәа днарылс-аарылсны, иарӷьажәҩацәеи иабџьарныҟәгаҩцәеи, ишькылкыҩцәеи дрыгәҭылагыла Анаҟәаԥиа данҩеи амҩа иқәларазы иаҭахыз зегьы дырмазеихьан.


Ачуан ахьархьарбжьы ашҭа иаақәҩит, ҳхәышҭаара макьаназы аԥсы шҭаз уаҩы изырдыруаз абжьы.


Дыриааит иҿагылаз адунеизегьтәи ауаажәларратә еилазаарақәа, ишьаҭаиркит, ишьҭеиҵеит ҳхьыԥшымреи ҳхазынхареи шьақәзырӷәӷәаз ауасхыр.


Ишәаз ауаҩы игәы адах-адахҳәа ажьаҳәа кны дасуазшәа игоз ашьҭыбжь аисраҵәҟьа даршәозаап.


Апоет иԥсҭазаара даналҵ ашьҭахь, ишәҟәқәа рҭыжьраан еиҳа иманшәалахарц, аҩымҭақәа рыхьӡқәа реиҩдырааразы, еиԥшымкәа иҟарҵон аиқәыршәаҩцәа.


Ишеилашәшәра ааилашәшәоны раԥхьа ихалаз амшынтә лоцман Антверпен аканал аҭаларҭа ҳныларгыланы дцеит, дхалеит аҩбатәи аӡиастә.


Акәашара ишналагалак, дицәымҵадырсаанӡа иара днаиԥхьарц длызкылԥшуан аҽнынтәарак илаԥш иҵимыршәоз аԥҳәызба.


Насоуп иангәеиҭаз ани аԥҳәыс қәыԥши ахәыҷқәеи ахысбжьы иацәшәаны ргәы шыҭрысыз.


Аха дыҟам, дааг, нас, аа, ихы дырны дрылҵит заа, дара жьа-мжьала ижьаны, ҽадауацла икәабаны.


Иҭахцәа, дызлатәоу ижәлар зегьы ҳаҭыр иқәырҵо дынлырхоит аԥҳәыс, – иҳәан, даахәыцын, иҳаиҳәеит иара дызхааныз хҭыск.


Зхалаҭ шкәакәа ԥхьаршәҭны, заҳәызба цҳафыруа акамбуз иҩнагылаз Анзор икьатеиах ԥҵәо, ӡакы иҟаз Иури итса аԥсыӡ аӷрыхра даҿын.


Аԥсуаа, аурысцәа, абырзенцәа, агырцәа, аҭырқәцәа ажәлар, амилаҭ рацәа рхаҭарнакцәа еилаҩҩы агаҿа иаван, аулицақәа ирнын, асқьала иқәгылан, адәқьанқәа раԥхьа еизон.


Абызшәа арҿиараҿы даараӡа иацхраауан Аԥсуара иарҿиаз ажәлар реибаркыра ацәгьеи абзиеи рырҽеира


Шәцоит шәахьымцаша, аха шәшаарымгаша шәааргоит ҳәа лҿаалхон, сашьа инаигәыдҵаны дысзымшьит, аха лара аҟәҟәаҳәа иналгәыдысҵарц акы аасыгымхеит.


Хьымкәараса Игнат дахьиватәоу, ашкол апартаҿ иватәоу аҵаҩи иареи маӡажәак еибырҳәошәа, ибжьы ныҵакӡаны, иабхәа дара ирызкны ииҳәаз ажәақәа изеиҭеигоит, ибла саркьақәа дрылԥшуа, митәык дымшанхацәакәа, ари уара узҿу атеорема саргьы издыруеит иҳәарашәа, ҭынч дӡырҩуеит, усгьы уи хыхь иҟоу раасҭа адгьыл иҵоу роуп сара сзышьҭоу иҳәарашәоуп џьара-џьара дшыҟоу.


Занааҭла еиуеиԥшым, зыԥсҭазаратә интерессқәа зынӡа ихазхазу, культуралагьы еиҟарам, милаҭлагьы еиуеиԥшым еигәылацәазар, еиланхозар ҟалоит.


Раԥхьатәи аҩшәҟәык рҿы ахԥатәи ацәаҳәа Ашәа ззысҳәо сымра кыдуп аҵыхәтәантәи ашәҟәы аҿы ажәа зысҳәо ҳәа икьыԥхьуп.


Избанзар, хаҭала сара Ҭырқәтәыла избаз ауаа сызҿу аԥсшәа зхашҭхьоу аԥсуаа роуп рыԥсадгьыл шырцәыӡхьоугьы, атәым жәҩан аҵаҟа ишыҟоугьы, атәым дгьыл ишықәаарыхуагьы, уимоу, рмилаҭ хьӡы шырхыхугьы, атәым жәлақәа шрымоугьы, Аԥснытәи иааит ҳәа анраҳа рылабжышқәа хаҟәҟәала иҳахәаԥшуан.


Амҿымаҭәахә ылхны иааганы ианынкарыԥса адырҩаҽны, рыжәлантәы сасцәақәак сзааит, ҳаҭыр сызрықәуҵарц суҳәоит, усзааи ҳәа Ҭлаԥс ауаҩы дизааишьҭит.


Ашәҟәыҩҩы ԥыҭрак ҿиҭуамызт, иблақәа хҩоу ихту узымдыруа, илацәақәа лашьҭны, акәакь аҿы игҿагылаз иҩыза ашәҟәыҩҩы ибиуст дахәаԥшуан.


Уаала, аӷәтәы ҩны, анкьа аҵара ахьаҳҵоз, ҳнеины иаабап, гәыразыла иаҳԥылаз ҳанхәыҷқәаз.


Иахьа аҽеиҭакра аамҭазы зегь раԥхьаӡа ҳаԥхьа даагылоит уи азықәԥаҩ, уи ашьаҭакцәа ируаӡәкыз, дымшәадмырҳа ажәлар рыгәҭыха нҭкааны ирзеиҭазҳәоз, агәаӷьра ду злаз апоет-сатирик Кьыршьал Чачхалиа.


Иҟалаз зегьы иара ихҭнырҟьар иҭахын, уи ала игәы ибаауан, игәы иҟычуан.


Насгьы, апериодқәа рыбжьара абаатәы ҭӡамц жәпа рыбжьагыланы иҟаӡам, аки-аки зынӡа еиҟәыҭхаӡаны, еибатәымкәа, еихьыр-еивыр иҟаӡам.


Мшәан, иацакәымзи жәацы, шәеигымзааит ҳәа аҵәца шьҭаҳхуан, шәҳәоу еиқәшәазааит, шәыԥсынҵры иазҳалааит ҳәа ҳрықәныҳәахуан!


Ҽнак зны Ҟәланырхәа иааӡаз, Гәдоуҭа араион аҿы амаҵ зуаз, Руфеҭ Быҭәбеи сареи ҳаицны ҳашнеиуаз абазар агәашә аԥхьаҵәҟьа даанҿасын, аҳәынаԥкыгақәа зҭиуаз аӡәы аԥсышәа наиеиҳәеит.


Уиазыҳәан дыбзиан, иԥсаҭа бзиахааит, Брежнев, иузго га, унадырхха-аадырххаргьы удгьыл унахама, урахә имыцхәны хқәак рыцлама, удырӡӡомызт.


Аӡәы заҵәык ида, егьырҭ зегьы еибгала ихынҳәит, уиаҟара ихыдамыз грақәак, хәрақәак рыманы.


Иџьымшьқәа аҩбагьы аҩада иныҳараикит, саргьы ҳаракырак сықәгылан, хыхьынтәи иус дуқәа сирбарц иҭахны.


Иара ишихарам ала ихы ириашарц азыҳәан, илхарақәамгьы лара илықәижьыр акәын.


Аҵла иқәтәаз арбаӷь, амцабз иацрыҵуаз алашара ашҭа анарлаша, ишазаап аҳәан, иҟарҟаруа аҵла иҩалԥраан, ашҭа иаақәыххит, аха амца шыра анадԥхала, ауҭрахь инаҭрысын, аԥсы аӡеит.


Уара сануқәлаз саргьы сԥагьан, схаган, сааннакыло збомызт џьара гәашәк, исыҵасуаз ԥшак сатәын, сабагеи, сабаанагеи, сшәазҵаауеит, санажә?


Аҩны ашьҭахь ианнеи, Хьымкәараса наҟтәирахь игылоу аҳаҵла ду анаҩс, аҳәысҭрахьшәа, амца зҵаз асаџьақ ду иақәгылаз ачуани Омахь иоуп изымуз, акәац абра иаажәыр еиҳа агьама бзиахоит ҳәа уа еилагылаз абыргцәеи илаԥш нарықәшәоит, иаразнак алҩа афҩы џьбарагьы ааиҿасуеит.


Лафшақә иааиҳәан, иԥҳәыс лажәа хаҵаны даахынҳәит, ихҭарԥа ихыхны абыркьыл инхишьын, иҟәныз иаԥсуа ҳәызба аҭра иааҭыхны абарҵаҿы ахьатә гәашьа иҩалаирҟацеит.


Иҟарҵоз шхаҵараз даргьы ирзымдырӡо, Адамыр, усҟан ҳара ҳҳаблаҿтәи ахәыҷқәа, иугәалашәоит, хаҵарак ҟарҵеит.


Арсоу ганкахьала уихәаԥшуазар, агәҭакы бзиақәа, агәҭакы ҳаракқәа змоу аӡә иакәушәа дыҟоуп.


Сара сан рыцҳа ашәҭқәа лбо-егьиуа дыҟамызт, аха Мамсыр иԥа Арда ашәҭқәа ишьҭахь иавакшәа данааҩналалак, иааганы иаҳәшьа лаԥхьа ианаақәиргылалак, ллакҭақәа аахаахон.


Анцәа ду, суҳәоит, – иҳәеит ибжьы хыџхыџуа, аԥааимбарцәа Аԥсны иахылаԥшхәу, сшәыҳәоит, иԥшьоу ҳныхақәа, сшәыҳәоит!


Ҳанхацәоуп ҳара, аха ауаа бзиақәагьы ҳамоуп, аҵарауаа, амаҵурауаа, уара уааигәасигәа игылоу


Ашәарыцара иадҳәалоу ари ахаҿсахьа, иаҵубаауеит ҩашьара зқәым, иҳаракӡоу ауаҩытәыҩсатә ҟазшьа, инарҵауланы ауаҩы илахьынҵа уазнархәыцуеит, абзазаратә қьабызқәа урылганы ацәанырра ҳаракырахь ухәнызгауа мчуп.


Бзиа иубо аус разҟ усуп, Иулнахуазаргьы аԥхӡы, Уи ԥсыршьагоуп, иламысуп, игәыхәтәхьӡагоуп уара узы.


Ҵабыргуп, ақыҭаҿы урҭ узрыцәцаӡом, анырра рымоуп, еиҳаракгьы ателевизор иузнанагоит, ухы-угәы иҭалоит, уԥсихика иаланаҵоит, аха ианамуӡах, иага умҳәан, уа узлоу уара утәқәа, умилаҭ иаиуоу ауаа роуп, атрадициагьы уа макьана еиҳа ишьақәханы иҟоуп, аус ауеит.


Едрыс уаҳа ҿимҭит, дзықәтәаз аҽы аԥхьа иара днаӡарц иҭахызшәа, ашькылқәа дрынгыланы, ԥхьаҟа иҽырнааӡаны, аԥшадаас исуа, ацара даҿын.


Иага ирыӷәӷәангьы иаҳҳәаргьы, аҩыза Лакоба ддагәоуп, илымҳа иаҳауом, ҳангьы нациҵеит.


Рабиԥараҿы уи аҟамачаԥа аҭоурых ду аман, иԥшьоу ҟамоуп ҳәа иԥхьаӡан, абиԥара реиҵагылараҿы аҵак ду аман.


Избанзар, урҭ зегьы алирикоуп изхылҵуа, иҵегьы инҭкааны иуҳәозар, урҭ алирика ахьчара иазкуп.


Урҭ иршьыз макьана еиԥхьытта аԥсҳа иаҳҭын ҿыц акәша-мыкәша икажьын, иртҟәаз зегьы еидцала ирган амшын ихгылаз рыӷбақәа рҿы иҭакны ирыман


Аха, уажәы уахь днеины, акрыфара баԥсам ҳәа лхәы анлымҵылх, нас еицәажәара зыҟаломызт.


Уи имаҭәақәа иара ишәимҵарада ԥсыхәа имамкәа дауҟахыз, аха, шәымбои, гыгшәыграмзи, аӡәы иҵкыс мчыла дахьиааиз ихьӡиԥша ҭнагозшәа ибон.


Аԥсны шҳәынҭқарроу шәаргьы мап ацәышәкӡом, амала уи Қырҭтәыла иатәуп шәҳәоит.


Абыржәгьы сдәықәылт, сынтәатәи ала сымцацызт, акыргьы хароуп ацарагьы уадаҩуп, ус ала-малагьы уаҩ дзақәшәом, – иҳәеит аҭаҳмада.


Акызаҵәык ҩызас имаӡаз, Инапала иҟаиҵаз иԥшӡаӡа, Издыруаз игәаҭа, имаӡа, Аҭӡамцаҿ икнаҳан иԥхьарца.


Саҭбеи иҩны аҭӡамц иалаҵан иҵәахны имаз автомат аалхны, агәашә нкыдҵан, дыҩны Ацҳа ҟаԥшьахь иҿынеихеит.


Уажәшьҭа бзышьҭалаша бхаҵа ихьӡ ахьҭыбгашоуп, – лҳәан, иахьынӡалылшоз, лҽырхааны Ҟаимаҭхан дналыхәаԥшит Ардушьна.


Уаҩы жәла бзиак иакәымкәан дыҟам, – иҳәан, абазараҿ икылыргаз ҳаиуанк дахәаԥшуашәа, иблақәа дырхыԥшылеит, ихаԥыцқәа дрыҵаԥшит.


Сшьапы санықәгыла, хәшәы ашак аҳақьым исзылиҩааит, хшыда жәышьа ыҟам, иагьхырҳагахом ҳәа сан илеиҳәеит.


Иҩахьеит ҳәа анугәахәуа, Аҟамчыӡахра уҽазкы, Егьунамҭашеи агәахәа, Инаӡап, нас, угәҭакы.


Еиҳарак ихамышҭуа иҟазҵаз, Аҟәа, нас араион аҿы уҳәа, дызлахәыз еизарак мҩаԥысуамызт уи ажәа џьара аӡәы инаиҿыҵымшәакәа.


Ҽыла, шьапыла ашьхаҟа ицон аибашьыҩцәа, ҳашьхақәа рҟынтәәи атҟәацбжьы игақәоз, иаҳа-иаҳа иааигәахон.


Миллион шықәса раԥхьа иҭахаз аеҵәа алашара ҿымҵәааӡакәа адгьыл ахь ишаанашьҭуа еиԥшоуп, апоет даныԥслакгьы, ипоезиа ашәахәақәа ԥымҵәаӡакәа ауаатәыҩса ргәаҵа ишҭалашо, рыԥсҭазаара шарыцқьо.


Иаахтны иаҳәатәын, Леонтии Лабахәуеи Самсон Ҷанбеи иҭаркыртә, ашьра рықәырҵартә иҟазҵақәаз дшыруаӡәку, уи еиԥш зеиԥшу иҟашәҵахьоу, ламыс ҳәа акыр шәзаанхазар, уаҳа иҟашәымҵан ҳәа.


Зны Ҷыҷын ихәмаргақәа даарҟәаҵын, днеин аҩны аҭӡамц днадгылт, изихьыз иаргьы изымдыруа, акәапа-сапаҳәа илаӷырӡқәа рҿаархеит.


Уажәы рыҭра ԥжәаны иҟоуп, ашоура еимнарпыз амаҭқәа реиԥш иахьуҿаҳауа уздырӡом.


Сара уеизгьы-уеизгьы дызласыхәараны иҟоузеи, аха ҳаԥхьаҟа, иҟалаша иудыруазеи, аҷкәын акы днаиҵгәап, мҩакы днықәиҵап.


Аҟәа шқалақь бзиоу, аҩны бзиақәа шгылоу, афае тонқәеи аҽуардынқәеи рыла ауаа шныҟәо, аӡӷабцәа, ахәыҷқәа шырацәоу, иахьа хәлаанӡа ашәҟәы ишаԥхьо, ишыхәмаруа


Идыруан аҭоурых шаҳаҭцәас иамаз ауаа рыла, еиҳарак азеижәтәи ашәышықәса анҵәамҭазы иазыҟалаз атрагедиа.


Лашыбжь-заҵәык зҭынхаха, иҭахәхәа ицәоу қыҭак инавала цыԥхьаӡа, Галиа лаб даалгәалашәаны, аԥыр-ԥырҳәа лгәы амца ныҵалон


Аԥхьаӡа Баџьга Мака лыҩныҟа анеира даналагаз иареи лареи ахьцәажәоз иажәа иалаҵаны абас иҳәеит


Адамыр фашист маҭәала иҽеилеиҳәан, ашьал шкәакәагьы, Дант иеиԥш, ихы-иҿы инакәиршеит.


Идыдуам, имацәысуам, жәҩан ианылом амца каххаа, ацәыкәбарқәа леиуам еихьыс-еиԥысуа, илашьцоуп, иасуеит аԥшахаа.


Убасҟак бзиа дызбон убри ахаҵа, иара изын ахымҩас кәалаауа иааиуазар сара сыбла еихамырҟәысӡакәа инаԥыскылар сылшон сгәышԥы.


Ҳәара аҭахума, зегь ҳаԥхьа дгылоуп Харзаман, нас уи ишьҭахь дасу иахьаҳҭыԥу.


Ҳәарас иаҭахузеи, абзиақәагьы ибон, иҵаулоу афилософиатә хәыцрақәагьы ддыргәаҭеиуан, ҭаха ирҭомызт.


Сара сеиԥш автобус хәархәарқәа ирҭаланы амҩа иқәлап ҳәа уҟоума, ирыҵԥраауа аҳәынҭқар имашьына рыҵагылоуп.


Иажәеинраалоу ароман ацыԥҵәахақәа афырҭын бааԥс асуаз, аҵла хыжәжәо, илакьуаз амацәыс, аԥҭа еиҟәыжәжәо, адгьыл хыџхыџыртә усҟан идыдуаз, ма асыԥса леиуаз, ма асыҭәҳәа шәышәуаз, ишгылац ахра гылоуп, иҵысуам, ус цәаҩас иамоуп, ахы ланарҟәуам!


Цәаҳәа-цәаҳәа сааҭгылауа, иаахтны исеиҳәақәаз раамышьҭахьгьы, иажәа иаҵаҵәахузеи, гәҭыхас-хьаас имаз ҳәа сназхәыцуа сҿынасхеит.


Иԥа аиҳабы Аԥсҳас иҟалараҿы иԥырхагамхарц, иара убриалагь Аԥсуа Ҳәынҭқарра иӷәӷәа-ҟацаӡа ишыҟоу иаанхарц ауп зегьраԥхьаӡагьы иԥацәа ҩыџьа


Аха Аҟәа иалсны мраҭашәарахь еихоз аменшевикцәа, бџьар мцалеи шьакаҭәаралеи имцозар, уаҳа наскьашьа рзыҟаҵомызт, избанда, апартизанцәа иахьабалак амҩақәа ркуан, зныхгьы аӷа дшымгәыӷӡоз иԥшатлакәха иааизцәырҟьон.


Уажәы, анаҩстәи ауадаҿ, иԥҳәыси иареи иахьырзеиԥшыз акәакь игҿарӷәӷәа иакыз, зшьапқәа ауз астол хәыҷы ашәҭқәа рцынхәрас иқәгылаз асааҭ абжьы еиҳахазшәа иааҩуа иалагеит


Уҳамшьӡеит, еиҳагьы уԥсы ҭаҳҵеит, абас иҳәазшәагь аасаҳахит, зынӡа иҿы шеихимхызгьы


Ари аӡәи ҩыџьеи ирусым, рымч ақәхом, жәпаҩык аҳәынҭқарра аусзуҩцәеи, аинтеллигенциеи, ажәлар ааидгыланы, рҳәоу еиқәршәаны џьара иҵоуроу хырхарҭак иазкылсроуп.


Зыԥҟара азин ыҟоу аҵла ааԥҟаны хыхь инақәырҵоит, ҵаҟа инаҵарҵоит ааҵла, ммамзаргьы араҵла.


Урҭ аҳрақәа ирхагылаз аҳцәа ирылшоз зегьы ҟарҵон, игәыла идгьыл, имал имхны иара иаҳра ирҭбаарц.


Агәыргәырҳәа аԥсаатә сахьа жәҩанҟа ихалаз ҳаракы, ари абацеи уҳәартәы, аҳаир иаҵәахт иумҭа абаха


Ақәаб, ачуан, арахә, архнышьна змырхуазгьы убарын, ари даараӡа хьымӡӷыс ирыԥхьаӡон.


Аха ауаа рҿы узкуам, иԥҳәыс диҭахызар иабхәараагьы ибарын зҳәауагьы ыҟоуп.


Апоет ҳзыхцәажәо иҩымҭаҿы џьара иҳәан еиԥш, Жәлар рыбзиабара ҟьалан иааӡом, иалнахыз далнахит, иаԥсам дабаӡом.


Аԥхьаҩ, Рашьба иаҳҭап ажәа, игәы ҿыӷьуан уи уаанӡа, ԥаса ииҳәоз ахәрашәа, иахьа инаҭом лахьынҵа.


Арҭ амшқәа рзы уи ахәшәтәырҭа дҭыҵуан, иара усгьы, ахәшәтәыҩцәа дышдыргәыӷуаз акәымкәан, дҭахацәеит.


Ус акәындаз, арыцҳара цәа рхьыкәкәа аҭаацәа шыҩназ, рҭаца лымалагьы илныԥшуан, Маџьугьы дзыргәамҵуаз убри акәымзи.


Ҳәарас иаҭахузеи, асовет шәҟәыҩҩцәа зегьы дреиԥшны усҟантәи аҳәынҭқарреи аидеологиеи ирзышәаҳәоз, ирыцзырӷызуаз ажәеинраалақәагьы маҷымкәа иаԥиҵеит.


Таиф Аџьбеи Саида Делбеи рразҟы ус иҟан, еснагьтәи ԥҟаррак иҭаӡомызт, даара иқәнагоуп ҳәа исыԥхьаӡон убарҭ рыхьӡгьы абри Аԥсны зда ҳамамыз апремиа иадкылан ирҳәар.


Ҳаҩны, ҳбааш хьыҵәцарагьы ҭыӡ-ҭыԥла абраҟагь-абраҟагь иҟоуп ҳәа џьарамзар џьаргьы хықәкыла иарбаӡам.


Даҭикәа ҵыԥх Старинки ақыҭаҿы данықәгылоз, хшыҳәара инеиз агәылахәыҷы иеиԥш, днапырҟәыҷы-шьапырҟәыҷуа, ииҳәа ра изымдыруа дықәхазҭгьы, уажәы, ибжьы рдуны аҿацаҳәа дыз лацәажәаша имоуп


Аҽы неиуеит иақәтәоу аӷәра имжәо, адәеиужь иакәшоит уи, еиҭакәшоит иԥшаха.


Бара Мамсыр дыбжьон, сара Шьазина, ҳазегьы аибажьара ҳахьаҿыз, аа, уажәы иахькылсыз.


Сара, умбои, ухаҵкы, ус зысҳәаз, араҟа иҳамоу ахәыҷқәа зегьы рабацәа бзианы издыруеит, – лҳәеит аԥҳәыс шәпа-жәпа.


Зан даԥсуаз, аԥсшәагьы заманахәӡа изҳәоз Анҭица лԥацәа Рамзыцгьы цәгьа дыргәаԥхеит, Саӡтәылаҟа шәаншьцәа рахь шәцало ҳәа данразҵаагьы, ҳашԥамцо, сара уажә ааигәоуп уахьынтә санааз, – иҳәеит руаӡәк, иҟәныз аԥсуа ҳәызбагьы аҭра иааҭихын, саншьа иԥа ҳамҭас исиҭеит ҳәа инаиирбеит.


Иҭабуп ас ҳгазеҭ иамаз агра, агазеҭ ааигәара игылаз, ирывагылаз имӡакәа еилырганы иахҳашәҳәаз.


Зегьы зхараҵәҟьоу усҟан зхы дҭарԥаны игәараз Елисо лакәын, ашьҭахьшәоуп иара уи анеиликаазгьы, аха усҟан, иҽи икәадыри еиқәҵаны Елисо лышьҭа данхыз, Елисо еиӷьу хьӡы ыҟоуп ҳәа дыҟамызт адунеи аҟны.


Апоет амцаԥшь иаҩызаз илирика иаԥнаҵаз аҩымҭақәа рышҟа аԥхьаҩ лассы-лассы дхьазырԥшуа, дрыдзыԥхьало, ажәалагьы зеиҭаҳәара мариам амагиатә мчы маӡак аҟаза дуқәа зегьы рыҟны еиԥш имоуп.


Агәы данықәха, игәылацәа дрызкамыжьит, икаужьша иакәзаргь, бысҭа ԥхак ааргалон уи изааигәаӡаз


Урҭ ирҳәоз арабцәа зынӡа еиланагон, шаҟантә нхыҵ дара аҳазарқәа рхаҭа ирабашьхьоузеи, аха асҵәҟьа афы зыцрыдды ицо, хаха абџьар иаҿало аибашьцәа бааԥсқәа ирнымиацызт.


Уаншьа инхара зыблыз рықәхра уашьҭан, уиала еиқәурхон, Мураҭ, уара ухаҭа унхара.


Уи игәы иаланы иҩуеит ҳазну аамҭазы ақыҭақәа кажьны, аҿар ақалақь ахь иахьцо.


Ҳазшаз анцәа игәаԥхарала, ихаҵкы аимператор Иустиниан ибзоурала, Ԥысҳахыраҟа уаарышьҭит, абас днахыкәша-аахыкәшо, дмыццакӡакәа, рзаа-рзаа ацәажәара дналагеит, Иасҭа Қрисҭа исахьа ахькыдыз аҭӡамц ахь днахьаҳәны илахь-иџьымшь ӡатәуа, Аԥсуа католикос.


Иааԥшуаз лыблақәа хызҩан, абинт ԥшааны лхаҿы ҿасҳәан, дыриашаны адиуан днықәсҵеит.


Аҿарпын ас абжьы анга, ауаса шәан, аҳәра иаҟәыҵын, адруҳәа еизан, Қьаҭауан иааикәшаны еилазазо рыхқәа шьҭых иааилагылт.


Аурыс политикцәа ираӷоу Дудаев аурысқәа ираӷоу Гамсахәрдиа иҩыҵра дыҵакны дахьимоу зхы зыхнахуа Урыстәыла аиҳабыра ахаҭарнакцәақәак, шәа шәзоуп адунеи сзықәу ҳәа даагылазар изжьо, шә-хаҿык змоу абгахәыҷы гызмал иҳәатәы хаҵаны, маӡала ирылшо зегьы ҟарҵоит Аԥсны аҭагылазаашьа зынӡа аруадаҩразы, зынӡа ҳажәларгьы ҳаргьы ҳлахьынҵа арыцәгьаразы!


Иахьанӡагьы иџьасшьоит, укыдзырхалазеи, уанаџьалбеит, ахәыҷқәагьы рыблақәа кылырҳәҳәа иузыԥшупеи ҳәа ахьиалымҳәацыз, ҽыԥныҳәак ахьынаилымҭацыз.


Ихашҭра иаҿыз мелодиа ссирк еиԥш, инарҵауланы игәаҿы иааҿыхан, иааигәалашәеит ихәыҷраан дзызхәыцлоз, даныҩеидасгьы хәыцра дуны изыҟалаз.


Избарын урҭ, санаауаз зны исызгәамҭаз, сылаԥш зықәшәаз, аха иҵшәаз наҟ лассы.


Ажәытә ҵасқәеи ашьцыларақәеи ныҟәызго ауаа ахьирхәуеит апоемақәа Ацәгьахәыц Шьаҳани, Ҭрыс иԥа Баҩдани, Кәаташьи аҟәџьали рҟны.


Ус акәзар, шьҭа агьырахь уԥшла, – иҳәан Кьгәа иааԥирҟьаз ани зхылԥарч зыхиршәаз ихы иақәшәт.


Ааԥынраз ҿыц аԥсабара анеиныло, аҳаскьын ҿа анаауа, ԥсы зхоу зегьы рхәыжә анырҟьо, ақәасабқәа, ашьабсҭақәа, ацыӷқәа уҳәа, ԥстәи-ԥсаатәи шеибакәу зегьы цқьа-цқьаӡа, ргәашьамх мыцхәы иӷәӷәаӡа, ахәҿа ирықәиааз цырцыруа, мыцхәы ибзааиӡа ианыҟоу еиԥш акәын ари атәыла ссир иҭанхоз Беслан ижәлар ирыбзазашьаз.


Ҵыԥх аԥхын Гагра уск азы сҩеин, ахәылԥазтәи Аҟәатәи адырраҭара сазыӡырҩырц шԥасҭаххаз, аха иааг.


Акоммунситтә ҭаацәарала ҳәа иҩыз иажәеинраалаҿы аҵара ицызҵоз анемса ԥҳәызба Ельзе лахь ихы рханы иҳәоит


Аиашазы, иҵегьы еиӷьыз иҿы аус лоундаз сгәахәт, аха абзиабара еиӷьу-еицәоу ҳәа иаулаԥшыхуа!


Аха уи анаҩсгьы, алитератураҿы иҵегьгьы аинтересқәа уа имаз акыр ирацәан.


Ақәахь даныҩназ инаркны, ахан хьыҵәцараҿ иҩеираҿы иҵгәоз ируакуп аԥшӡара азхәыцра.


Убарҭқәа зегь маншәалахарц азы Аԥсны даҭахуп аҵеи ӷәӷәа, жәлар ираԥхьагылаша, ҳара ҳаҿиараҿы ииашоу амҩа ҳзырбаша.


Иахьгазаалак сара сымҩа, ибдыруазааит, ԥсыхәа сымам, атыша аҵа сыҭнагаргьы, бара бахь саауеит уеизгьы.


Шәарах Кәаӡба инапҩыра, уи ада ԥсыхәа амам ҳәа ԥхьаӡаны, џьара-џьара ҭыԥқәак снапы нархысымгазар, ишаасыднагалаз иҟоуп.


Сидызцалазеи, аҩсҭаацәа сырфоит акәымзар, ари ихы ашьҭхра шаҟа дадхалаз, исааҭ ацәыргара егьа дадхалап, иаалнаҭеит Галиа лгәы.


Абасала, даарак игәы азҭаӡамкәа арҵаҩратә усу-ра дшаднагалазгьы, уи азанааҭ иара иԥсҭазаараҿы даараӡа акыр зҵазкуаз акакәны иҟалеит


Рыцҳарас иҳахь ҳаиҩыҵәҵәа-еихыҵәҵәа ҳабжаҩык ишыжәбоуа, ажәытә атәра анырзымычҳа, аамҭак аабанӡа рҳәан, рыԥсадгьыл иалҵны, амшын ихыкәкәала ицеит наҟ хара, агьырҭ ҳара ара иаанхазгьы ҳҽеидкыланы ҳҟамлыеит.


Аха сара ҽмырҳа ҟасҵон, акгьы агәхьаа скымызшәа анылбалак лхы сылагаланы сацәажәара далагон.


Ақьарсҭеи аҩны абаҟәи ахьеиларсыз акылҵәара ҭыԥс иамазаап, уигьы аԥшааит иара.


Уи агәра снаргон иара амра ахаҭа, избанзар, ианҭашәалак акәын аԥсабара зегьы анылашьцоз, ашьыжь дрырҩегьых Ԥанаҩ ашьхеибаркырақәа ирывҵны ианыҩагылалак, уимоу, ашәахәақәа шаавҵыҳәҳәалак, алашьцаражә иахьцаз-иахьааз умбо иныбжьаӡуан, дырҩегьых иахьабалак шынеибакәу зегьы каххаа иаалашауан.


Дамеи аколнхара аферма рахә дрыцуп, иԥацәа абыжьҩыкгьы ихәарҭоу, иҵоуроу уск-уск ирҿуп, урҭ рыӡбахә дазгәдуны иҭааз апоет абас иеиҳәоит


Уаб даныржуаз уаргьы саргьы ҳзымԥси, шьҭа аӡын иаҳфои, уца џьықәреи лапҟьак ҭаӡам?!


Сықәуп сара адгьыл амра зхаԥхо, угәы ҭызго, ушьҭызхуа, ухы угәазырԥхо


Сцозҭгьы Аиаша шьҭыхны абираҟ еиԥш, агәра згоит, сыҟоуп, сахьнеизгьы смыӡп.


Ажәлақәа цәаакны ишыҟоу ааԥынразы ианылаиҵа еиҵамхакәа игылоит, мамзар знык агәы ҭаҩар нас игылоум.


Уи агәыԥ шьақәгылоуп аиҳараӡак абџьар кны зыԥсадгьыл зыхьчоз аибашьцәа рыла.


Иҟами, уаагьы дрымшьӡакәа, иарбанзаалак закәанк аххәыцра ахьырҭахымхаз аҟнытә, наӡаӡа зыԥсгьы зыбаҩгьы абна иамаздаз.


Ус анакәха, исахьаркны, ирҩысҭааны иҳәам иагьа азааугаргьы, иагьа иурххаргьы, изпоезиахом.


Лхала, лара лҳәашьа, алужә еиԥш ақьаԥҭа дыххалеижьҭеи, ахаҵа маҭәа дачычаны дыҟан.


Уимоу, иҳәҳәарц зҽазызкыз егьырҭ иҭаацәагьы ргәырҩаратә емоциақәа ныркыларц драбжьоит, агәырҩа рҽарымҭартә ргәы зырӷәӷәаша ажәақәа иҳәоит


Ари агәырӷьара лаф иааимырдаз ахьаа зманы зҽазымҭакәа иааиуаз, аха иаалырҟьаны уи зымч амырхаз Зосим игәы неиханаршьшьит.


Сара насыԥс исшьон, Мамсыр, уареи сареи аиҩызара мацара ҳабжьазар, еиҩыз цәак реиԥш пату еиқәаҳҵалар, уимоу, усашьазар иаҳагьы еиӷьын ҳәа иасҳәеит.


Амашьына ианазааигәаха, арԥыс дынраԥҟьан аԥхьатәи ашә ааиртит, аха уахь аҭалара аӡәгьы дақәшаҳаҭымхеит.


Нан, Рашьыҭ, амш еиласуашәа избоит, ашьхарахь иҭадыдуеит, Аалӡга хыҵыр, узмырыр ҟалап, – лҳәеит аԥшәма ԥҳәыс.


Цәгьала игәжәажәоит, адгьыл ажәжәеит, даара игәааит агәаҭа, бзиа иамбеит, аха агьамбеит иафашаз ҳәа уи сынтәа.


Адырҩаҽны шьыжьымҭан Чанчор иҭахцәеи, иҩызцәеи бзиала ҳәа раҳәаны адәыӷба данҭалоз, ипаспорт ахаҭаҵәҟьа акәын иџьыба иҭаз.


Уи дахьынӡаицәшәо сыздыруам, аха схаҵа аԥсуаа рахьгьы игәы шыцқьам аргама иҵыҵит.


Избанзар, аԥша хьшәашәа иаҿаз амрашыра снарбаӡомызт, арахь атропикатә мра иаратәы ҟанаҵон.


Урҭ ҳажәлар ирабашьуан, рымч мырхакәа рыԥсадгьыл Аԥсны рнапаҿы иааргон, рмал еимырыҵәҵәон.


Ус иҟоу аӡәгьы диҭахӡам ҳгәылацәа рҽыздыркылаз иахьа уаас ишырымԥхьаӡо еиԥш.


Насгьы иахьа аҩбатәи ҳамшироуп, ҵыԥх уажәааны ари аӷба иҭаз ҳзын.


Абарҭ агәҭахәыцрақәа уаанӡагьы исызцәырҵхьан, аха исымҳәар амуа аҟынӡа снанагеит Борис Ҭыжәба аҵыхәтәантәи истатиак санаԥхьа.


Апремиера ауха иахәаԥшырц абилеҭқәа ззымхақәаз иаархәеит адырҩауха, уи зысҳәо ҳаԥхьаҟа еилышәкаап.


Иара изынгьы сара сзынгьы аҵара сҵалар акәын, уи азыҳәангьы ҟәрышьқәак насымҵеиԥсон.


Нас уи узамеигәырӷьои, аешьа дурҳаит, еиӷьу иарбан, улахь зеиқәуи сымҳәеи!


Анкьа ус еиԥш официалла иҟаӡамызт, аха рыжәла ацәа ԥызҽуа аӡәы хәымгарак ҟаиҵар, убри акәытӷьычрагьы акәзааит аижәлантәқәа зегьы рзы ихьымӡӷын, иааизаны иус рыӡбон, иқәыӡбон.


Зықьи жәышәи жәаа шықәсазы, ҩынҩажәа мшы реиҳа изымнеиз Аԥсуа коммуна, ашьҭахь, Аԥсны ишьақәгылеит аменшевикцәа рымчра.


Ҳабызшәа аихаҳара ахәҭоума, Ҳдоуҳатә гәаҳәара мҩоума, Иҳадраӡома иаҳиааиуа, Ишьҭырхуама уи уаҵә иааиуа, Ииасуоу ма уахь аӡә дрықәлар, Еиӷьзар зегь ахьхиоу ҳәа ҳдәықәлар?


Насыԥ шкәакәара алаздырырц, ачамгәыр ишԥаҳәауеи, сан, арҳәара баҟәымҵын, исаҳаландаз, иаҳауеи!


Ижәдырааит, – иҳәеит, дарбанзаалак ҭырқәак ииуоу маӡа дҵәахны, мА арахь агаҿа аибашьра ҟаланы иқәнагаланы иҟалар цхыраара рзаауеит ҳәа шәҽаназышәк, ишәыхьша жәдыр мцалеи бџьарлеи шәшықәаҭхуа иҳәеит.


Арахь дзызхәыцуа са соуп уаха аашаанӡа, саргьы сзызхәыцуа ла лоуп!


Ларгьы ԥшқаҵас дхәыцуеит, акәымзар, ишԥыкәыз дизгәааны, уаҳа акы дахымхәыц, абӷьыжәҳәа дкажьны дшааз?


Аҵаҩцәа дразҵааит зны, ҩынтә, хынтә, аха аӡәгьы изымҳәеит лемса бызшәала уи ихьыӡ.


Ҳаизыҟазаашьақәа асеиԥш ианыҟалалак, апрагматикра анҳалаҽлак, досу милаҭс ҳзеиуоу ҵакыдахоит, уи ахаршҭрахь амҩа ҳақәлоит.


Уи ацаҵаҟа иахьыҵажьыз иҩыҵыҩрын, ахәшырб ацрыббы, иқамсқамсуа агага иаԥыларацы аҿынанахеит.


Уи аб-цәа ирдырын, аҭырқәцәа реиҳабыреи дареи аицәажәарақәа ҟарҵан, ҳҩыџьагьы дҳаӷоуп, ҳаидгыланы Англиа амч имаҳҟьап рҳәан, аидгылара, аиҩызара ҟарҵеит.


Убри ашықәс азы Амилаҭтә банк аҟны еиҿкаан Аҳасабкра-кассатә центр, уи иалнаршеит абанкбжьаратә ҳасабкрақәа рҭыԥ рықәҵарала жәлар рынхамҩаҿы аԥаратә малқәа реикәыршара арццакра, иара убас абанктә системала аԥарақәа рныҟәара ахылаԥшра азура.


Ус, саргьы схы-сгәы ԥжәо сыҩхалоны, аԥсҟахьы сназыԥхьоз ателефон абжьы аагеит.


Дхаҵаҩызазар, лынасыԥ мҩа ԥшӡахь днаскьаигазар, дызлалгәалашәалаша ҳамҭакгьы лыциҵааит, харшәкгьы лиҭааит.


Џьардӷьал ақыҭа аганахь иныжьны, ԥышәҭа ҳәа изышьҭаз, Ҵабал абахә ихықәҟаҵалаз ахырӷәӷәаратә бааш даҵсны, агаҿа шыҟаз ихы рха иаԥхьаҟа днаскьацыԥхьаӡа, адгьыл ҟьаҟьарақәа ирықәынхоз анхацәа рҳәысҭақәа иԥыло иалагеит.


Шәара шәынхашьа-шәынҵышьа атәы иџьашьо изымҳәо ҩыџьагьы ыҟам абра ҳқыҭанмоу, егьырҭ ақыҭақәа рҿгьы, џьоукы уи рҳәоит ишәеигәырӷьаны, џьоукых ишәыҵашьыцны.


Аха убасҟан, абна илӡааша, Абгыӡ ҟааит ааигәа, Ашьауардын хәыҷ, абла ҭшаша, Агәыҭҟьа иарга.


Аԥсуаа жьрацәарала уахьырзааигәоу азын акәхап, аҳ Пыта дуқәгәыӷны суацәажәарц сзузааишьҭызгьы.


Манча иан лакәзар ҳәа агәра изымгазт, дындәылҟьан, дыҩны лара лусурҭа днадыххылеит.


Амшгьы хәарчаруашәа иҟан, ақәа ҳахьӡар ҳәа дшәон, амҩагьы усҟак иааигәамызт, излеиҳәаз ала, макьана, мышбжа ныҟәа бжьан.


Уаҳа иуҳәо умамзар, еиҭасҳәахуеит, упартбилеҭ астол иқәҵа, – иҳәан, Убилава ибжьы ихацаланы ҿааиҭит.


Ҵабыргны, убри аҽны Шаҭгәын адәаҿы иҟалаз аибашьра аҩызаҵәҟьа аԥсуаа ақәымшәацзар ҟаларын.


Сара саницаауаз длашәӡамызт, уажә длашәхеит ҳәа гәыкала избоз ауаҩ дсызкажьуам, сахьааиз сыҟоуп.


Миха, иахатәи иашьа иҩы макьанагьы ихы иҭымгацызт азы, амашьына дахьҭатәазгьы дҭымҵит.


Ҳара ҳҿынӡа иааӡеит имаҷымкәаны иажәеинраалақәеи идраматә рҿиамҭақәеи, ихааныз изларгәалашәо ала, уи даараӡа ишьахәны идыруан ихатәы бызшәагьы, аха рыцҳарас иҟалаз иҩыз ҳәа акгьы ҳама ҳнапаҿы.


Ажәабжь ҿыцқәа ҳәаны иалгахьазаарын, уажәы аҳауа зеиԥшроу, иахьыхьҭоу, иахьшоуроу аҳәара иаҿын ателевизор, лара бзиа илбоз, еснагь дазыӡырҩуазаргьы лгәы зхымшәоз амелодиа аҵаҵаны.


Сара исҭахымыз ашәа исзамҭеит аҳәашьа, иумоуааит ҳәатәыс уаргьы иуҭахым ашәа, абарҭ ацәаҳәақәа рхаҭагьы агәра ҳдыргоит уи зхы иақәиҭыз абри адунеи ианыз поетны дшыҟаз.


Ацәанырреи ахшыҩзцареи рсинтез ҳаракы аҟынӡа амилаҭтә поезиатә хәыцра ашьҭыхра зылшақәаз рыгәҭа дгылоуп Таиф Аџьбагьы.


Дышхәыцуаз, аекран аҿеиԥш ибла ихгыло рҿаархеит ҳшыҟалаша ҳәа игәы ишаанагоз


Уи акәхеит, даҽа шықәсык ашьҭахь аца шьапык умбо иааҵҳәаны аӡахәа еиҭарҳаит.


Ицази иҟоуи сеимаркуеит, иаадырӷәӷәашәа збоит сдунеи аҵх зырцәажәо аты ҩарҩарҳәеи ахухуҳәа ишуа алақәеи.


Гәдоуҭа ааныжьны амрагыларахь ухы анурхалак, аиҳараӡак Аҷандаратәи ахаҵәирҭа уанаҩслак нахыс, уарла-шәарлоуп акәмзар амашьынқәагь уԥылаӡом, ауаагьы маҷуп


Лашҭа агәҭа иаха аахыс астол еиҵҳәаны, иахатәан ҩажәаҩык раҟара ахацәа, даараӡа рқьаф ҟарҵахьан.


Уара ушыцәапз аамҭа цеит, бзанҵык ухы уахьымӡеит, уқәхап ԥыхьа еԥш адәы.


Ԥхьаҟа исыхоит, шьҭахьҟа ицашам, Иҟанаҵашам еиқәтәара, Са сааԥсаргьы, иара ааԥсашам, Аус сызуанда сгәазхара!


Урҭ аухантәарак Мерузеи иареи ицәыҵагыланы ирзыҷаԥшьон, иҟалап ҳарԥарацәа анамхацәа дара ныҩналаны рывтоматқәа рхыхны иршьызар.


Зны абри збеит сара, убасҟакгьы сыԥсы ҩеит, снеины иааимхны ихы ианысҟьарыма сҳәо.


Иахьа ҩаԥхьа ԥшыхәра ицеит Реваз Аԥшыцба, Вианор Канхәа, Дулиа Муцба.


Аӡәык-ҩыџьак иалаханы иҟақәаз ишырҳәахьаз еиԥш, урҭ арахь рҿаархалон шьыбжьаара ԥыҭк шагыз, нас уи ашьҭахь иаахәлаанӡа арҳәрақәа мҩаԥыргон.


Шәцарц шәҭахызар, уаҵәы ашьыжь амашьына абра иааиуеит, шәымаҭәақәагьы шәаргьы шәааидкыланы иахьаашәҭаху шәдәықәаҳҵоит, иуаҳама?


Ашьажә баауам, иԥсуам ҳәа ԥысҳахыраа ишышәҳәо аиԥш, шәара-шәара шәахьнибарҵәо акәу, Ԥысҳахыра иақәло рнырҵәара акәу?


Ажәакала, сара схы сақәиҭын, аколлектив ракәын аус злаз, иалырхуа дара рнапы ианын


Убасҟак иаԥсшәа цқьан, ҵара змаӡам, даҽа бызшәак ала ахаан имцәажәац жәытә быргк дцәажәозшәа акәын ишиҳәоз.


Аарҩара иҭанарбаз аӡмах аҵа еиԥш еиҟәышьшьа иҟан, зныкымкәа амҩасҩы иҿаҷҷаны дхьазыр ԥшхьаз ашьагрын магәқәа.


Раԥхьатәи ашәҟәы аҿы ес-уаха ҳәа ианыз ажәа, егьырҭ рҿы есуаха ҳәа иԥсахын.


Жәохә урхәит, Жәиԥшь уршьит, Жәаха рхала, Жәаҩа-ҽцәа, Жәеиза ԥсала, Лаҳәажә аԥа, Жә-ԥынҳәыла, Аа-ԥынҳәыла, Фыри фҵыхәа, Шәыԥсынҵындарах, Ԥсыри ҵыхәазага!


Усҟангьы агазеҭ ԥсыс иахаз, ахьанҭара аиҳарак зыбӷа иқәыз ашәҟәыҩҩцәа ракәын.


Аҳ Пыта иаӷа абас анизицҳа ашьҭахь мышқәак ниасит, аха уахьынтәи уаҳа аӡәы ихабарк ыҟамызт.


Даҽа зныкгьы ианысҵап уи сышьҭа, слыбжьахәаша сцап нас сара сышцара.


Усҟан иҟаз роуп уажәгьы аиҳараҩык абраҟа еилагылоу, ааирагьы иаҿу, аха жәытәаахыс ҭаха рызымҭаӡоз аџьамқәа абас еилаԥыххаа иқәызҵаз аԥсҳа иеибашьцәеи аҳазарқәеи рымчхара заҟа иӷәӷәоу, ԥхьаҟагьы заҟа игәыӷырҭа дуу збаз арҭ ауаа уажә ԥасатәи ргәаанагарақәа еиҳа ишырыԥсахыз убартә иҟоуп.


Адунеи лашара ҳбартә ҳзыхшаз ҳан лаамышьҭахь ҳаҭыр ду нақәҵо, ауаҩы ауаҩы ишҟа изцәырҵуа агәыблра хаҭаҵәҟьа иаԥсаӡами ажә?


Уи иааԥсахьаз исахьа зынӡагьы имаӡамызт арҩаш дааҵҟьазшәа акәын дааины ара дшаагылаз, ладашәа игылазгьы, ҩада иҟазгьы дааҟәымҵӡакәа аԥсшәа нараҳәо.


Акыр ауаа цәгьақәа, ауаа гәымбылџьбарақәа дрыниеит, аԥсҭазаара уадаҩ ихигеит, аха ауаҩытәыҩса ибзиабареи, аԥсҭазаара азгәышьреи ицәымӡит, агәырҩагьы иҽаҭаны иҿи инапи еиқәыԥсаны дымтәеит.


Ҟазара ҳаракыла иҩуи иԥсыҽуи реиҩдырраара, реилыԥшаара ус аламала имариоу џьыршьоит иеизадацәаны алитература иазыҟоу џьоукы.


Ҳлакыҵақәа амца рыҵҟьо, амаца ҳсуеит, ҳагәқәа шуп, иқәыԥсычҳауа аҳәса ԥшуп.


Акоммунизм ахь иҳадгыланы инеиуа, ҳабзиабара агәашәқәа зырӷәӷәаз, хә-еҵәак имкьаҭо, ишеишеиуа, насыԥс адунеиаҿ изыршаз.


Иахьа акурорт иаҳнаҭаз ҳҭагылазаашьа злаҟоу ала, дасу ихәыҷы иааӡара ҳалагаанӡа, ихаҭа ихы дазымхәыцыр ада ԥсыхәажәла ҳаман ҳәа ҳаҟаӡам


Арҭ игәылацәа рыхьшьқәа рыбжьан егьин ачашәара иандәықәла, Хәаџьа Шьардынгьы ача скуеит ҳәа иуарбажә иман дцеит.


Амаҭәа касыжәуп, аҩыза Петров, акасыжә акәым аус злоу, уи зшәызҵаз итәуп.


Исҳәоит ҳәа салагаргьы башоуп, сызлаҟаҵәҟьаз нагӡаны уаҩы еиликаартә иаазырԥшуа ажәақәа сара сакәым, иреиӷьӡоу ашәҟәыҩҩы иакәзаргьы изымԥшаар ҟалап.


Гьаргь Гәлиа Омар Хаиам изы аҳәамҭа ҳәа ииҩыз ароман аҿы иааирԥшуеит абжьаратәи ашәышықәсазы апоет ду, аҵарауаҩ иԥсҭазаара аҟынтә епизодқәак.


Ус еиԥш маҷ-маҷ зинқәак иауа даныҟалаз Сталин иԥсҭазара даналҵ, Бериа данықәырга ашьҭахь ауп.


Иџьоушьаша, уажә изҿу аҵакы ахьынӡадуу, иаҵанакуа идыруашәа, иара амаалықьгьы иҟыт-ԥсыт бжьы иргомызт, ибла гәыҭбаақәа ҭырхаха, аҭӡы икыду Анцәа иан лсахьа дахәаԥшуан.


Аӡәы дналкааны анасыԥ иҭара злымшашаз, ауаатәыҩса зегьы насыԥ бзиа рыҭара иҽазикит.


Ирҿагыло ҽа шәкы ыҟоуп ихьамҵуа, аидара иаҵаз ишьҭихт даҽа еидарак.


Леиҳабы атехникум аҿы аҵара злалирҵашаз аԥара цәгьаԥсышьала иԥшаауан, лара, Радоу, уи дазикыр ишәатәыз ҩынтәны иазҳауан, дзаҵгәарызма аб?


Аԥсуа цәа ирыхҟьаз раухып ҳәа игәыӷыхуадаз ршьаԥқәа амча ҵалан, аԥслымӡ цәарҭан дара рзы.


Иаалырҟьаны дычмазаҩхан, мчыбжьык аҟара аиарҭа даман, иԥсышьагьы бзиахеит, ашықәс бзиагьы ниҵит.


Хԥшала изгеит Смел захьӡыз ара, аҭабиаҿы, итәаз зегьы реиҳа дқәыԥшуп уҳәаратәа дыҟан.


Уи изыҳәан абзиа ҳәаны, сара усықәымчыргьы сеигәырӷьоит, избанзар, Ҭарсхан, ҳарҭ, аԥсуаа, ишудыруа усгьы апатуеиқәҵара ҳагуп, ҳзеидгылом, дасу дзыԥсоу ҳаздыруам.


Ҳҳәынҭқарра ду аҩныҵҟа акәым, адунеи зегьы ираҳартә ажәагьы ҳауеит, изҳәогьы ҳамоуп.


Иара ихы-иҿы лашо дшааиуаз, ажәа мҳәаӡакәа, лҿаԥхьа ауарҳалраҿы днышьамхнышгылан, лнапы аанкылан днагәӡит.


Иҽырҭынчны дтәоуп ана аӡә дакхьеит ҳәа амла згәы иҭамшәац, уи акраамҭа ус дтәоит дыҵнарҟьаанӡа рыцҳарак, дықәхаанӡа шәкы изымхо.


Аҵиаа азыҳәан ишыҟоу еиԥш ақәаԥсата, ауаҩы изыҳәан иҟоу анасыԥ, бзиабарала еидкылоу анасыԥ акәзаап.


Ацаҟьара иаҿатәаз амаҭ ду, иаҳа-иаҳа ахы шьҭыхуа, аԥара аҽазкны итәан.


Сыҟанаҵ са сашәа урҭ ирзыҟоуп, сыҟанаҵ рыԥс аҵаҟа сыԥс ыҟоуп!


Шәызҿу закәызеи шәыԥхамшьаӡои, ишәхымҩаԥгашьоузеи, ишәцәажәашьоузеи, ас шәсымбакәа иаасықәшәан сыԥсындаз ҳәа инеины шәыгәҭа ианаагыла, уара уакәын уажә иҳагыз шәҳәан, аибафара шәаҟәыҵны, аҷыҷмаса еиԥш шәасны ишәкит.


Аԥшәмацәа агәашә иҭыҵаанӡа иара ус ажәабжь заҳаны еизаз агәылацәа-азлацәа рацәаҩӡаны иааихьан.


Уажәы, убарҭ лыгәҭыхақәа анылгәалашәа, лыԥҳа амардуа наҿы дшылбаз лыбла иаахгылеит.


Амала, уи агызмал, акаҳԥы лгәы иқәиааит шазырҳәозҵәҟьа иҟоуп ӡаӡалагьы аҽарыхьуеит


Амра лабду ибла дхымҳалаларц аусурахь лҽынлырхон, аҩны данааилакгьы луада дааҩншәомызт, иара дицәшәаны акәмызт, илҭахымызт, дицәыԥхашьон.


Ихыҵны иандәықәла, иаԥхьа иқәгылаз иаҵәца маҷк аҟара нҭаҭәаны, анаҩс иааиԥыхьашәаз аҵәца хыхәхәа ирҭәны иаақәиргылт.


Шәара аибашьра закәу шәыздырӡом, абарҭ адашьма иқәырианы ишәымоу рылоуп шәыԥсы злаҭоу.


Ҳаџьы Кьарантыхә ихьӡ иаҳа-иаҳа ашәшьы ахаԥо ианалага нахыс, аублаақәа рыхьӡала аԥхьа ажәа зтәыз Алоу-иԥа Шьардын иакәын.


Урҭ уажәы Гәыма дуи Аҟәеи рыбжьара, хыхь ҩҳаракы, Баалоуаа рашҭа ҳәа изышьҭоу адәеиужь ҟьаҟьа ду игәырӷьаҵәа иқәын, устәи иккаӡа ага агәы иқәыԥшуа.


Сыбла хызҩар, снеины сналаҳахуеит исзымдыруа, издыруа дунеик, иҵарыхәҵәаӡа иааҩуа бжьык саҳахуеит, игәышьҭыхгоуп, уашьҭалан унеип, иааигәазаргьы, уи ахьго харазаргь.


Аха аҭаацәа, еиҳа ракгьы лан, Диана лнапкымҭа чыс лырҽхәон, сасык данааи-лакгьы лыгәра ганы абысҭа ллыруеижьҭеи акырҵуан.


Џьара қалақь харак аҟны иҟазаргьы, уахь ацара ахә уаҩ дахәомызт.


Аҳаԥшьа иҭарҭәаз ҩушәа имҭәи, еибацәымӷра цәаныррак шьҭа ихыҵуа, ԥсаатәи, шәаԥыџьаԥи, ԥстәи ишацәшәо, агәра згоит, изеиԥхыӡуа.


Иашьцәа егьрамҳәакәа ичҳаны иҩны даакылсын, ижәқәа ԥшьба ҭины, ахьтә гара ҟаиҵеит.


Раԥхьа иргыланы ҳџьынџьуаа абрахь раагара иазкны абанк аҿы аԥхьаӡара ҷыда аарттәуп, аԥсуаа зегьы аилаԥса ду ҟаҳҵароуп, аибашьра аан ишыҟаҳҵаз еиԥш.


Илахь шеиқәиҵаз Ҳабыџь ибеит, егьидырит игәы нзырхаз, аха аҭыӡшәа зынӡагьы ицәыримгеит.


Ԥаса зынӡаскгьы уизхәыцӡомызт, уажәа иалаҵаны иӡбахә уҳәалон, зегьы ишырҳәоз еиԥш, еиҳарак аҵәца анукыз


Иаакылсит моу, имҵаа-имԥшаа аҳәааҿыҵәҟьа иҟаз Скандуи Шоуропани ҳәа захьӡыз абаа-хырӷәӷәарҭақәа, жәытәнатә аахыс иаԥшәмацәан дара амазшәа, ирымпыҵархалт.


Аха Тигра убас гәаҵәажәпак азҭан, акәытқәеи акәҷарақәеи ркәакәылах нҵәозаргьы, Сасариа иааныжьны дцар, аԥсы ахшәарашәа, игәыбзыӷуа илымҵақьақьон.


Аҵх иаарымнахаанӡа, ҳаӷба гәыԥ-гәыԥла иаҿцаауан, асовет уаа рбара, рыҿцәажәара иахыццакуа иашьҭан.


Ижәҩахыр инапы нықәкны днаиртәеит, нас дыздгылаз абыркьыл имашьхәылҵ нықәикын, иҽырманшәалан дынкыдиаалт.


Анна Енвер-иԥҳа Ажьиба илыхьӡынҩылоуп сгызмал хәыҷ, Анна, сҟәымшәышә, иббома, ибзаазгеит сара Мышә, иацәызгеит дунеик ацәқәырԥа, ихәмаргоуп, аха аҳаҭыр ба, агәы цәыбҟьар, ҳаԥхаҵо, абнахь ауп иҩны иахьцо.


Уи уажә аамҭа илыцәирӡыз лгәы иалазар ҟалон, аха нас, наҟ-наҟ иҵегь изеишьцылар, илеиҳәарын иаргьы маӡала лараҵәҟьагьы илыцәӡаны кыраамҭа ихаш ҭны иҟаз алакә дшазхәыцуаз, лара лымшьҭа шыбзиаз, мам-зар, уи, убри аҽны игәаламшәаргьы шыҟалоз.


Абар наҟ-наҟ аԥсабара иаԥшәымахараны иҟоу, уажәазы макьана ашьацра иҩылмыҳәҳәо ихәмаруа асаби хахә бырфын исахьа


Сызлазымхәцӡацыз ала, ҳаамҭеи аҭоурыхи аҽынарыдҳәаланы, даҽакалаӡа аҽаанарԥшит сара сзыҳәан, хыхь иаазгаз, ажәабжь Атәым жәҩан аҵаҟа аҟнытәи аҳәоу.


Ашьыжьымҭан сџьынсеиқәа уаҳа аӡәгьы ихлахаҵ амыргьежьырц иааныжьны Хаки скостиум сышәҵаны сыҩдәылҵын, суаҭах ааигәара иҟаз аресторан шьыжьхьа сфарц сныҩналеит.


Аабатәи ашәышықәсазы, амрагыларахь рхы дырхаанӡа, Аԥсуа Ҳәынҭқарра иаҵанакуаз атерриториа Қырҭтәыла аҵкьыс акырӡа еиҳан, еиҳан хыԥхьаӡаралагьы.


Абнаҿ уаҩы иаҳарым ҳәа маӡа цәажәарҭас иҟаумҵан рҳәоит, насгьы абна алымҳа амоуп ҳәагьы ирҳәо баша ирҳәом.


Руаӡәы, еиҳа ипатазшәа иҟаз ҭарашь ихьӡын, егьи Ҭамкәыҷ ихьӡын, аҩыџьагьы еилаҳәарак-еилаҳәарак рыбӷа икыдын.


Нас уи дантәа ашьҭахь, ҭынч иаҳзеиҭеиҳәоит иахьатәи амш иаҳзаанагаз алҵшәақәеи агәырҩақәеи.


Дҭаҳаҭыӷьаӡа, ихахәы самсал рҳәы-рҳәы, иџьымшь еиқәаҵәақәа рҳәаа еиԥшьны, Ача лаԥхьа дгылан, игәаҟразын зарбаӷь ҵазкыз ҳәа, даҽа хышықәса рышьҭахь ԥҳәыс дыззаалгарц алшоз, иҵәрышкәаӡа иҟаз Выҷа.


Дук мырҵыкәа, аԥсӡы заҳаз аԥҳәыс леиԥш, арҵәааарҵәаа ҳәа аҳәҳәабжь геит.


Аарлаҳәа исгәалашәоит, хԥа-ԥшьба шықәса схыҵуан абжьуаа раҳк, Гьаргь захьӡыз данԥсыз, игәалаиршәон саб, еиҳараӡак исгәалашәо, даныржуаз ӡынран, асы шьҭан.


Зегь ирыхьӡоз иакәын уи, дуаҩ наган, инаилоуҵаргьы иуамызт баша аҵәы.


Ажәлар ракәым, аха абарҭ рҵыхәа кны узышьҭоу аӡә лахь уиҭар ҳәа ушәаны уԥсуеит.


Апрезидиум аҿы зхала ихалан исыватәаз аинститут адиректор ихаҭыԥуаҩ Шоҭа Басилаиа уаҟа иаҳҳәоз, ҳазлацәажәоз ахьтә ажәа-заҵәык иадамзаргьы ишизеилымкаазгьы, аизара хыркәшоуп ҳәа анрыласҳәа, дҩагылан зегьы ишырбоз, ишраҳауаз аус бзиа мҩаԥугеит, аинститут анапхгара ахьӡала ҭабуп ҳәа уасҳәоит иҳәан, снапы ааникылт.


Елыртәи ауахәамаҿ абрахь саарцаз кырӡа амҩа сықәын сылахь-сыџьымшь аӡатәшьа краамҭа исҵон.


Аинспекциаҟны аус аниуаз миллионк инеиҳаны иаԥсаз Болгариантәи Баҭымҟа иӡсоз аҟазарҭа шааргоз амш бааԥсы илалашәан, рҟазарҭа ӡаарҟәрыланы дара рыԥсы еиқәдырхеит.


Џьара ҵактәыс акәымзар, ахьарыжәтә азы рахәы анырҵаӡом, изырҭахузеи рхәы ҭаҵо, руац ҭго.


Сықәтәоуп, – иҳәеит, сеиҭашәышәуа абарҵа, ҳаибашьцәан ҳәа ус уажәы, абар, ашҭа иааҭалоит абџьарла еиқәныхны, уара иуҳәо ажәак раҳауам.


Сабгьы, аиашазы, инаиахәыҭхәыҭ-ааиахәыҭхәыҭуан, абни ҳасҭаршын зхарамфашәа, ҵыхәакьаҿшәа иҟоу ус ирышьҭан анхаҩрахьгьы изымнаӡоз ажәла змаз уԥҳа дхимхааит ҳәа.


Уажәтәи ҳҭагылазаашьа мԥсахӡакәа, абас мацара ҳцалозар, даҽа шықәсқәак рыла инаӡоит ҳаӷацәа ирҭаху, ргәырԥса ҳақәшәоит, Аԥсны ҟалоит, аха Аԥсны инхо аԥсуаа убасҟак имаҷхоит, џьабаа дук мбаӡакәа аӷа импыҵихалартә.


Статиақәаки жәабжь хәыҷқәаки раамышьҭахь уаҳа акгьы изымкьыԥхьзаргьы, илшо ала иажәа алеиҵоит асахьаркыратә литературагьы.


Мышцәгьак азгьы аламала имхәашьуаз, ҽнак ӡгара ҳәа иааизар, ассир рбеит


Урҭ ртәы зҳәаз аурымцәа роуп, иаанагогьы аплашь еиқәаҵәақәа зшәу ҳәа ауп.


Асахьа бзиақәа ацҵаны, нбанцыԥхьаӡа ҩба-ҩба цәаҳәа еихышәшәо ирыҵаҩны, иҭыҵит ашәҟәы хәыҷы.


Мыса иеиԥш ашәа зҳәои икәашои дабаҟоу, аха днымха-хымҵәа адәы дықәуп, иифо имаӡамкәа, избан акәзар, акәашараҿы ацыӷ даҩызоуп, аха аусураҟны ибӷа ԥҵәоуп, – лҳәеит лара.


Ииашаҵәҟьаны ибзиарақәа идзар, усҟан Зорҟан иҳәон ибжьы рхәыҷны, инаимҩатәшәа, уамак зҵазымкуа акеиԥш.


Убасҟан, апыҟҟа-пыҟҟаҳәа зышьҭыбжь ааҩуаз аҩызцәа рахь ахы нархан, ишалшоз икьыркьырит Бзоу.


Иусқәа цәгьоуп, игәы инҭиҳәааит, зыԥшрак ҟамҵакәагьы даақәгьежьаан, Аԥсныҟа амҩа дықәыргаларц нарыдиҵеит.


Ара зыӡбахә ҳәақәоу аперсонажцәа рхаҿсахьақәеи ахадаратә хҭысқәеи ирыдҳәаланы ароман иалагалоуп хыԥхьаӡара рацәала ацхыраагӡатә епизодқәа.


Аҭауад иҿы ахәы назгоз аӡӡеицәа ахьтәаз акәакь ахь ддыртәеит Кәначгьы.


Убарҭ раԥхьа дыргыланы даарԥшуп Қырҭтәыла абандитцәа рхада, усҟан аиҳабыра рҿы аҩбатәи ауаҩы ҳәа иԥхьаӡаз Џьаба Иоселиани.


Сара, Амстердам акамыршша зфахьаз, зегьы ргьамақәа збон хьаас иҟамҵаӡакәа, ишьапымацараха иҟаԥшь-ҟаԥшьӡа иӡны иаақәдыргылаз адыӷаҷиақәа рыда.


Ачеиџьыка уанадтәалоу, ҵаны, ажәабжьҳәара дук иаҭыԥым акәымзар, харантә, ааигәантә зҳәаз иеиԥш, иааҩыз ажәабжь ҿыцқәа аниаҳауа цәгьа бзиа ибоит.


Сара сгәаҿы агәырӷьа арит, иара еиԥшхарц сгәалаҟара, нас ацәқәырԥақәа шьқьырит, аҟәара иавлт реилыҽҽара


Ари ажәытә ҵас еиҳарак иӷәӷәоуп абрагьцәа рыҩныҵҟа, жәытәнатә аахыс ус иҟан, иара убасҵәҟьоуп уажәгьы ишыҟоу.


Кан ҳәа ара уара зыӡбахә умоу хыхь иҟоуи ҵаҟа игылоуи ирыбжьагьежьуа, ирыбжьысԥаарызеи ҳәа идәықәу иоуп.


Ашә аавҵрааны ихы аавҵирҳәҳәеит ани аҷкәын қәацә, ԥаса зны автобус дагхазҭгьы, иаалԥыхьашәаз акала дааит ҳәа сгәы зырдоз.


Сашьцәа гәакьақәа ракәзар, дареи сареи ҳшынеибабаз еиԥш знаны, ҳаг-ҳҿамҳәо, насҭха ақәасабқәа реиԥш ҳааидҳәыԥлоит, нас ҳаилаҵәаны агәыдеибакылара ҳналагоит, шамахамзар уаҩ изгәамҭо гәбылра дуӡӡак ҳаиднакылоит, мыцхәык агәыԥшаара ҳҽамҭакәагьы, ҳжәытә-ҳҿатә мацәыс еимҟьараҵас иааҳгәаларшәаны, аԥсшәа еибаҳҳәоит.


Дук мырҵыкәа, иаргьы уаҳа алымшо иҟалеит, адгьылгьы жны, анышә дцәыҵагаланы, ахан ашьапаҿы даанагеит.


Мшәан, баша аҭауад ҳизгәааны ҳаҟахын, арахь сабхәа иакәзаап ахыԥхьакра аԥшьызгаз!


Аӡы ашьҭрахь ихынҳәуеит рҳәоит, уаргьы убас акәхап, – иҳәан, Бадра ижәҩа днасит Кәаташь.


Асолдаҭцәа рпатреҭқәа ҭыхны исзаашьҭ иҳәеит Алиас, нас уанааиуагьы иԥшӡоу машьынак сзааг иҳәеит.


Ишәыгузеи, Бено Галантиа шәара дышәмаҵуҩуп ҳәа ииҳәалоз ажәақәа араҟагьы ихы иааирхәеит.


Уи ашәҟәы иаҳәоит, нахьнатә аахыс аԥсуаа зҭахым ақырҭцәа, анкьа иҟан аменшевикцәа ҳәа, нас Сталини Бериеи рхаан аԥсуаа еиҵыҵра шрырымҭоз, иара уажәгьы ақрыҭцәа џьоукы-џьоукы убри аполитика ишаҿу атәы.


Раԥхьа ҳҩеиуеит ҵыԥхцәа зны ҳашьцәеи ҳареи ҳахьаахьаз Багада ахрақәа ршьапаҿынӡа.


Аҵыхәтәантәи астрофа ахԥатәи ацәаҳәаҿы амхрашәа ҳәа иаҳԥылоз ажәа, аҩбатәи авариант аҿы амхашәа ҳәа икьыԥхьын.


Аха абар, аамҭа ишыҟанаҵо, аурыс ашәак аҿы ишаҳәо еиԥш, Абзиабара аакылсуеит уара зынӡа уанақәымгәыӷӡо!


Сыкәын ихаҭыԥан сара сакәзаргьы сшәон, ари лҩыза аԥшӡа аԥсҭа агәҭан дызбар.


Убас угәы иаанагоит, тәым қалақьк аҿы изтәу иҭаны, ихынҳәны иаанӡа, иааҳамԥыхьашәо зегьы аимҵәара ҳаҿушәа.


Исҭахым иасырҵарц аҽхьынтәала, уи ажьы цар, схаҭа сакәушәа исыхьуеит са сжьы!


Насгьы, усҟан уара ухәыҷын, урҭқәа абаугәалашәо, – иҳәеит Ардимон, дзышьҭаз аус есааира иҽазааигәатәуа.


Ишыжәдыруа еиԥш, ақырҭуа-аԥсуатә еибашьра ашьҭахь Аԥсны ахьыԥшымра астатус ахьамамыз иахҟьаны аибашьреи аџьеи рветеранцәа Аԥснытәи рхеилак анапхгара иҟарҵауа рзымдыруа иааилахеит.


Амҩа абжара анааиҩыршоз ирцәыӡыз Лашԥсы аӡиасгьы, скажьны шәаан, аха сышәхьымӡазар жәбеит аҳәашашәа, аибашьра аналагамҭазы ишьҭарҵаз аихамҩа инаҵсны, ақалақь иазиаша инеиуан.


Нан, Ҷыҷыкәа, амашәыр ануцәыхароу уҽа-цәыхьчала, ианузааигәахалак уаҿагыланы уақәԥала, ҳәа дсабжьалон санду.


Сан, аԥсаҭа шкәакәа, грас илымаз, сара сымацара сакәым, аҳаблаҿы ахәыҷқәа еизганы, ауахәамахь илыманы дцон.


Уажәы убри аҭаҳмада дысгәалазыршәаз, изныкымкәа исеиҳәахьан, ауаҩы шықәсык зны деиласуеит, уахыки-ҽнаки аџьныш-қаҷаа дитәуп ҳәа.


Ҳаԥсцәа ирымаҿоуп, уара уакәымзар уаха, саб рыцҳа дқәаџуа дгыланы дааргьы аӡә шьаҿак шизыҟасымҵоз!


Абар уажәшьҭа ҩынҩажәи жәохә шықәса инареиҳаны иҵуеит Ӡаӡ Дарсалиа ижәлар гәакьа ркультура амаҵ азиуеижьҭеи.


Ақыҭсовет ахантәаҩы Мырза Цәышбеи апарторг Уарлам Сақаниеи ишаашаз еиԥшҵәҟьа абригадақәа рахь ицеит, аха аколнхара аиҳаби агрономи бригадак аҿы ианнеиуаз, егьырҭ даҽа бригадак гәарҭон, убасала еивнагеит.


Урҭ зегь раԥхьа иргыланы имилаҭтә ҩымҭақәоуп, доуҳала, гәыла-ԥсыла, хәыцшьала зда царҭа амам иаԥсуа рҿиамҭақәоуп.


Амца уаҭәҳәаны ишузмырцәо еиԥш, сызҿыз аус иаҳагьы сашьҭымҵуа сҟанаҵеит саби сареи ҳаицәажәарагьы.


Абасҟатәи еибашьреи гәаҟ-ҵәаҟреи зхызгаз, иахьатәи ауадаҩра иҭагылоу ҳажәлар срыцхраарц, ргәашьамх ҭызгарц, џьара бзиарак рзыҟасҵарц ауп


Уара ушьҭызхыз узлагылоу раасҭа Хараӡа уҳаранакит, урҭ ирҭахуп ауаа зегь узлареиԥшым рбарцы, иарбан мчу иуҵасны ҩада узгазгьы.


Уааи, уааскьа арахь, – иҳәеит, дегьымгылакәа, астол дшадтәалаз, икаламгьы шикыз, ашьшьыҳәа даахьаҳәны.


Убарҭқәа реиԥш иҟоу аусқәа дара ирыӡбо иҟаларц ауп изышьҭоу иҳәеит.


Иааилахәлоны уи амҩаду ааихысҵәан, аӡәы схы имырбаӡакәа амҩаду иаваз абнара снылашьшьит.


Аха аџьунглиақәа рзакәан аҳра ахьауа ҳаԥсҭазаараҿы, руак ҳҽадҳамҵар ԥсыхәа аныҟамла, аԥсуаа иалырхит Урыстәыла.


Ари шанашәа ишоу ҳдунеи аҿгьы иубо-иуаҳауа, иҟоу-шыҟаҵәҟьоу исҳәоит ҳәа уалагар ма уаҩысҭаауп ҳәа иухыхәмарырц рҽазыркуеит, мамзаргьы џьым, ҳколлектив уаԥырхагоуп, ашьшьыҳәа уҳалҵны уца ҳәа уарҳәоит.


Сара усҟан еиԥш иахьагьы иџьасшьоит, исзеилымкаацт уи асы абасҵәҟьа дзацәшәоз, асы леиуазар лара изылԥырхагаз, лыԥсҭазара аиқәаҵәа захьнашьуаз.


Иахьнеиз аҩнаҭаҿы ари аҷкәын ҩыџьа аиҳәшьцәа имазаап, раби рани ыҟоуп, рынхара, рынҵыра, рырахә-рышәахә анцәа ишиҳәара иҟоу уаауп.


Сыбжьы сызҭкаауам, хазгьы саашәоит сыҷкәыни уи иҩызцәеи, иуҳәо ҳаҳауеит аха, Далҟа ишәыцәҭалаз ахәымгақәа ишԥарыԥсыхәо, изаашәышьҭзеи ҳәа ҽԥныҳәак сырҭар ҳәа, уи гьангьашрыла иҟалаз ак шакәу шыздыруагьы.


Издыруеит схаҭа исыԥгылоу, уи сыхәаҽра ишашьҭоу зынӡа, сара сыԥсы ахьынӡаҭоу исԥылоит сызхымсуа, сызҵымсуа зынӡа.


Арахь бааи, бхаҵкы, быԥхамшьан, ҳәа дыкны ианаалыха, дхышәҭны абақ ҳәа ҿыцха дылкаҳаит.


Аибашьра анеилгагьы Германиа амраҭашәарахьтәи акәакь аҿы дызлаҟаз ала, америкаа рзона даҵанакит, ихабар ҳзымдырӡо дыбжьаӡны дшыҟаз, ҳгәы ҳҽанӡамкәа шықәсыки бжаки рышьҭахь ауп данааз.


Кыр жәеинраалақәа рҿы ари апроблема дазааҭгылоит апоет, илшахьоу ҟәнишьоит, иҵегьы илиршар иҭахуп.


Ари абан, агәы шабан, адгьыл ҿажәкуеит, иамоуп иара адгьылгьы аҳәатәы.


Икьиуеит, еимдоит аҟазшьала, Ахрақәа еимырҟьо, Агәырҩацәгьа ахы ианшьала, Иеиԥшха афцырҟьа.


Шәаб ибаргәуи абарҭқәа зегьы иахьимбаз, – лҳәеит сан, аха нас илҳәаз иухамышҭша ажәоуп, нан, ҳгәылацәа иахьыҟам, убри ауп зегьы иреицәоу.


Аӡахәақәа днараҩсны дышнеиуаз агәилрҭа днадгылеит аԥҳәыс, агәил хычԥыԥырқәа аӡаӡа рыхьшы игылан.


Аарҩара зықәшәаз аӷьара аиԥш, иӷарԥ шарӡа ажәҩан иаҵаԥсаз иаҵәақәак, аҵх маҷк аԥсы ааҭарым ҵозар, уаҳа лашарак улаԥш иҵашәо иҟамызт.


Сосо дтәан дԥышәырччо, дгәыбзыӷӡа, абри арԥыс иааира дыззыԥшымыз бзиара дук аанагарызшәа, абри иҩыза дахьиԥшааз хаҭала иара ибзоуразшәа.


Амзагьы, ажәҩан иагәӡызшәа, аҽӡара иаҿын, Аха зегь акакәын, иагәыҵаҳәҳәа ишакыц иакын.


Урҭ ацәгьахәшьадыҩцәа, разҟны, имҩахымҵит даргьы ӷәӷәала имшәози, ашамҭазы рҿылархан, рхала аусҳәарҭаҿы илеит.


Ақалақь амҩа ҭшәа хәыҷқәа ирныланы инеиуан аибашьра иарчалахьаз, ажәыларақәа рҿы икарахахьаз ар-уаа.


Аруҭан дызҭаркыз, иҟаиҵаз шҽеим, ишҵаура усым иаҳахьеиг Баӡ, аха зегьакоуп гәыблрак, ҳаҭырқәҵарак изцәырҵуеит.


Бара бҿы ԥхашьароуп, аха сара сыӡбахә зҳәоз арԥарцәа, ԥшрала-сахьала, уахьрыхәаԥшуаз, ихсаны икадыршәуаз рнапхыԥ даԥсамызт бабхәында.


Агранат зыршәуаз Қәҭарба ҷкәынаки гарики ааицәажәан, иааидгыланы ақырҭцәа реиланхарҭа Нааҟа ҵаҟа ахқәа дәықәырҵарц еицәажәеит.


Убри абааӡа хьшәашәаӡа уи быблырҭа инақәыбҵацыԥхьаӡа, саргьы ихьшәашәаӡа акы сгәы иадлон.


Ишаабо еиԥш, афырхаҵа хада Алиас Аҟәланба иуаз ауп аҩымҭаҿы иҟалаз ахҭысқәа зегьы цәырызго, иаазырԥшуа.


Дырҩегьых ихьаа ашҟа днианагоит, аха уи мчыла иҽнампыҵжәаны, ҭаҭын-рҳәык ааҭыганы амца нацраирсуеит, иаарццак-аарццакны днаҿыхоит.


Уаҳа ааҭгылашьак имаӡамызт, аӡӷаб, Лана, сакасала даадәылырган, Ацхыраара лас ҳәа изныз амашьына дынҭарҵеит.


Закәызеи, Алиас, ҟәарылк абжьы гошәа иҳаҳауеит, абарҭ зегьы мсааит, ус акы аԥшәмаԥҳәыс дшалоумҵара!


Иара хадаратә фырхаҵаны далоуп Ешыра ақыҭантәи арԥыс ӷьеҩ Кьахьба Ҳаџьараҭ.


Иаарццакынгьы, ицыз иабџьарныҟәгаҩцәеи иарӷьажәҩацәеи шихьыԥшыз, иҿааихан, иара дызлаӡхыҵыз аҟәара-хықә аганахь ихаз аҳҭны ашьҭахьтәи ашә ихы ақәкны дшааиуаз, ҽаӡә даламыкӡакәа, ашырҳәа иаартны дныҩналан, аҭӡы-ҭшәаррақәа днарыбжьыс-аарыбжьысуа, зхыԥхьаӡара рацәаӡаз ауадақәа днарыҩныс-аарыҩнысуа, аҳҭны хан-хьыҵәцара агәҭа ахьазеиҟараз иҟаз итрон-тәарҭа дазкылсит.


Ҳашьа еиҵбы ибжа шкәакәаны, ибжа еиқәаҵәаны дҟазҵаз убри ауп, иабхәаара бзиоуп, иԥҳәыс ллеишәа цәгьоуп.


Иаргьы ихы дашьҭан, ҳаргьы бзиак ҟаҳҵоит, ҳҭоурых зыҩуа ауаҩ ҳицхраауеит ҳәа, ҳаигәырӷьаҵәа имаҵ аауан.


Апеизаж асахьа ҭихуама, аҭагылазаашьа далацәажәома, афырхацәа ааирԥшуама зехьынџьара иубоит апоет ицәалашәара ҳаракы исахьаркыратә ҟазара, иблаҵарра.


Шәа ишәтәуп арҭ архақәа, ашьха ӷьазӷьазқәа, ӡынгьы-ԥхынгьы игылоу иҟәашӡа ишланы.


Убри аҟнытә, урҭ зегьы ааидкыланы ажәлар рҿаԥыцтә рҿиамҭақәа ҳәа ҳрышьҭоуп.


Убри аҽны қыҭа дук еимҵәаны иахысыз Џьаманҟәыл иԥа Асланыҟәеи, Џьудар иԥа Аразами, Нарықь иԥа Асламази реибашьцәеи дареи дәык аҿы рҽааныркылеит, шьҭа уаҟа ирықәшәараны иҟаз егьырҭ рҩызцәа иаарзыԥшразы.


Ицәтәымӡо шьҭыбжьык иаҳар еиԥш ашәаҳәабжь агәхьаа мкыкәа, ауапцәа хылԥа ихаршьшьы, игәашԥы инахысуа иҿажьыз ижьакьа жәпа инапы алшьуа, ацәыҵаӡырҩра ахаҵа иаҭәам ҳәа ԥыҭкгьы даанаскьеит, аха иамуит, иххәыцра иаҟәыҵит ишьапқәа.


Апрезидиум аҿы итәаз Адамиа Алықьса дааԥхьижәан, ибжьы нҭганы аклуб аԥенџьырқәа ашәыркы ҳәа аобком аусзуҩцәа ракәхап, шьоукы ирыдиҵеит.


Хыԥхьаӡарала имаҷу ҳажәлар рзы ақыҭақәа рҟынтәи ақалақьқәа рахь аихара хҭыс дуӡӡоуп, акы иазҳәоуп, изызҳәоу цқьа иеилкаам акәымзар.


Қыдқәак шәзаагар, бзиоуп, ишәзаамгаргьы, ҳаснабженец ҳнаиацәажәар, аԥсҭаҿынтә ақыдқәа анааиго, шәара шәзыҳәангьы инациҵоит.


Аҵыхәа цәыххаа, аҟәада ахьшьы, аҳәынҵәа ацратата, абла ахьҭоу умбо, ирыцҳахәха алақәа иаарцеит.


Уи зегь реиҳа ицәанаалоу маҭәоуп, уи амаҭәа ушәызҵогь иушәызхуагь аӡә иоуп.


Ленин иԥсра ԥсыхәа змамыз аԥсра, имч анамырха, аколонна азалаҿ дыкҿарҵеит хәаха-хәымш.


Аха урҭ арыцҳақәа уа иахьнеиуагьы аҵкыс еицәоу адырган ршны ишырзыԥшу рыздырӡом.


Ҳгәыла ԥҳәыс дцо-даауа дсыдгьежьыло, схылхырц даҿын, луа ҷкәынак силҭарц азы


Уахь са сназго ацҳақәа зегь хыхуп, сара истәылам уи атәыла, ҽа цәак ахоуп иахьа адунеи


Аҵарадырраҿы Гьаргь Амҷба изы аус злаз аҭоурытә факт акәын. Афакт иара изы ихсаалаган, ишәага-заган, иқәырԥшыган, зегьы зхагьежьуаз лыран.


Урҭ, анемеццәа шәара шәтәыла ианақәла раԥхьатәи амзақәа рзы, асловакцәа рдивизиақәа еиҿкааны абрахь еибашьра иаарышьҭрацы рҽа зыркын, аха акагьы рылмшеит


Ахашеи, аԥшьашеи, ахәахәеи, аиашеи, ҳзеилыргом ахәашаз, асабшагь абашаз ҳаизахны ҳнатәароуп, амҽышагь, аиашаз, сыздыруам ԥсшьароу?


Лара аҩны дыҟаны, дсасыз, дгәылаз, дызусҭзаалакгьы аӡә ҽмырҵысы, фырџьанк иадамхаргьы имыркыкәан, ҳгәараҭа дыҭлыжьуамызт.


Избоит, уаҵәы зны схы самыхәо сҭалоит, ишсықәшәацәгьаз агәра сымгар сҭаххоит.


Уи адагьы уи лааԥынра лгәы иҭалан, лыцәа ыҟам, лыжә ыҟам, шьыжьымҭанла лыхчы цәаакӡа дҩагылоит.


Ари шыҟалаз уи ауп, аҭыԥ аҿы санеихс, иақәшәаз ахы иазнымкылазаарын, ишнеиуаз, ахш зҭаҳҭәалоз аиаҳәа ианҭаҳа, уаҳа изҭымҵуа, ахш ацыр зманы илеиуаз иама илеизаарын, сан ашә анхылхуаз иалакны ихылхит.


Избан акәзар, Џьума Аҳәба зыӡбахә цәыригаз Гәырандыхәт лаб, Аԥсҳа Гьаргь Аҩбатәи ихаан ауп Қарҭлигьы Кахеҭиагьы Аԥсуа Ҳәынҭқарра анапаҵаҟахь ианнеиз.


Ҳамыҭбеи Чачба Аԥсны аҩнуҵҟа ҭоурых хаҿыс дыԥхьаӡоуп, убри изкны акык-ҩбак иаасԥыхьашәаз аҭоурых маҭәарқәа неиҿырԥшны еилыскаарц сҭахын, аублаақәа зыниаз атрагедиа аламҭалазы, драцәажәарц, раԥхьа ишьҭаз ацәгьара иалигарц амҩа шәарҭа дзықәлаз, уи мзызс иамаз, ихатә ԥсҭазаараҿгьы ҭыԥс иааннакылоз.


Сара сдацқәа ажәлар рҿы иҳауп, асахьаҭыхҩы ажәлар дыртәызароуп, ажәала акәым, уи зегьы ирылшоит, иус ала, иԥсҭазаара зегьы ала, ахьӡ ду аҳаракырахь дахьхалоз схьаирԥшырц иҭаххеит уи.


Асахьаркыратә ҩымҭақәа сарӷьа напала изҩит, уброуп сара сызусҭаҵәҟьоу ахьыҟоу, егьи, сарма напала изыҩқәаз шәрыхәамԥшын ҳәа ма иуҳәаларын


Аҵыхәтәантәиқәа еиҳа иахьҭышәнартәалоу азы, ара ианаҳҵо атекст урҭ рахьтә иаагоуп.


Маҳмуҭ, саламкьысырц сабжьганы, дахӡыӡаауа, инеиган амра ахьақәыԥхашаз ахаҳәраҿы иқәиҵеит асахҭантә шәыра.


Ажә азхара анафа ашьшьыҳәа, ашьаҿақәа аԥхьаӡауашәа ишааиуаз, алҿыс ианнавала, аҽаанкыланы аҽыбыӷра иалагеит.


Реицәажәара иара изыҳәан усҟак аҵанамкуазшәа ҟаиҵарц иҭахызу, ахаҳәқәа инарықәԥала-аарықәԥало аӡиас иаваз аӡыча дназыԥшын, ус ҿааиҭит Адамыр.


Ашьыбжь нхыҳәҳәоны, Марҭа лмахәарқәа кыднахуа, илу лакгьы лкаҵкәыр лыманы, рқыҭа аусҳәарҭахь дкылсит.


Амҳара ашә аҿы анхәа асаан ашырӡ аныԥсаланы, акәтаӷь анҵаны дылԥылон.


Абар, абар, илақәа ҭыҵны ицап уҳәарын, Арсен иибахьаз иакәымкәа, иҿаԥшылара ԥсахны дыҟан, дзеиуаз издыруамызт.


Ҳәарас иаҭахузеи, раԥхьаӡа снаидгылан, исцәыӡыз сашьа Мата иеиԥш дыԥхьаӡаны, даасгәыдсыҳәҳәаларын.


Анышә иҵоу адацқәагьы арахәыц па иалшо рылшом, инеивысыр, рыхқәа хәыҵак, харабӷьара зегь еихар.


Ԥхьаҩык иаҳасабала схы-сгәаҿы иаазгақәаз ируакуп, даараӡа аԥхьаҩ дзызҿылмҳахаша жәеинраалоуп ҳәа исыԥхьаӡоит Аҟаза.


Ари уажәы иара имҳәаӡеит есыҽнеиԥш, аха иацы, жәацы, мчыбжьык аԥхьа ииҳәахьаз еихьымӡа-еиԥымӡо аҳауа иалуҩашәа ибон.


Иаҭахуп ԥсыцқьала, ламысла, махәҿеилыхла аусура, адгьыл ақәаарыхра аума, даҽа усума, унапы иану аҿы.


Убри абжьы убасҟак арҭаслымит, соуразоуроу сымчыдахеит, зны сқәыԥшхеит, нас зынӡаск схәыҷхеит.


Исалҳәаша уажәшьҭа дазхәыцхьеит, лажәа саҳап, дақәшаҳаҭзар, аҿҳәара ԥысҵәап иҳәан, хымшҟа анааҵ, сҭынха дынсырхап ҳәа игәаҟуаз ақьаӷьариа инықәыршәны дцеит аԥҳәызба лахь.


Ишаалашьцаз еиԥшҵәҟьа, аеҵәақәа аацәырҵын, еилыџьџьаауа, ауаҩытәыҩса ихшыҩ ҳәаак амоу аҳа, ҳәаак, нҵәарҭак амаӡамкәа иаҳхагылан, иара ашҟа иԥхьоз ажәҩан.


Даныҷкәыназ мацароума, дуаҩ духаны аҳәынҭқарра дуӡӡа данахагыла, хыхь ишазгәасҭахьоу еиԥш, Бериагь иаргьы миллионла ауаа иршьызи, иҭаркызи, иахыргази анузеиҭарҳәо адепартациа зхызгаз, Аԥсны инхоз абырзенцәеи, аҭырқәцәеи уцәа ухыбзаауеит.


Избанда иԥсыз знык дыԥсхьан, амҩеихдаҿ сгылан, ашәаџьҳәаҩ дысԥылан, ашәҭыш иагәылан, агәырӷьаӡ сиркхьан.


Са сышнеиуа, машәыршәа, амҩан, зны ахаҳә санахҟьашо, сызҭахым зегь аҟырҟырҳәа ианысхыччо, ианрызшо, уи дыччом ус ҟалома!


Гаванатәи абаӷәаза ҭбааҭыцә ҳахьынҭалаз, еилаххаа еилагылаз ҳаӷбақәа сышрылаԥшуаз, сылаԥш нақәшәеит, сара амшын романтика сыззырҵысыз, сыжәҩа ҭызҟьаз аӷба Дырмит Гәлиа.


Аха Қарбеи дыццакуан, сааҭбжак ала ҳаҩны иаадгылараны иҟан Уардаҟа дызлахынҳәуаз раикомаа рмашьына, убри аҟнытә, ҳаицәажәара иҽаламгалакәа, ипортфель ҩаза дынҭаԥшын, напҩырак ааҭиган, изгәылаз апапка цәыш аартны даахан, саԥхьа иаақәиҵеит.


Ажәытәӡа зны аџьамқәа зламҩасхьаз, Дари имҩа ҳәа изышьҭаз ала дымцакәа, мырхьаул аӡхықә иаваршәны акәын дышнеиуаз.


Аԥсҭазаараҿы угәы хызмырҷо ҳәа акгьы ыҟаӡам, Иаҳараӡак иҿыхаацәоу ажәала усахьаркыратә дунеиеибаркыра анеибыҭоу.


Ароман Ацынҵәрах ажурнал анылара ианалага инаркны, хыԥхьаӡара рацәала аԥхьаҩцәа ауит.


Аԥсҳа еиҵаны самтҟәеит Уашхәа мақьаԥсыс, избанзар, Аԥсҳа иаанарԥшуа аамҭа, егьа умҳәан, сахааным


Ашәҟәыԥхьара мацара акәмызт, иаҳдырҵон аҷқьыԥ акышьа инадыркны, агалстук еилаҵашьа аҟынӡа зегьы.


Абас, аԥсилаа ырҭаслымны, аҟамчԥҵаҵа аарыхҟьо ирхагылан Ҭлаԥси, Жьагәеи, урҭ рҩызцәеи.


Мшәан, раԥхьаӡатәи Аԥсны аҭоурых иҩит Аҟәа инхо, акрызхыҵуа апоет, аҵарауаҩ, иара убас, ажәытә қьабзқәа, ажәаԥҟақәа, жәлар рлегендақәа абарҭ пату зқәу анхацәа даара аҳаҭыр ақәҵаны иџьаршьартә идыруеит.


Ирҿиаратә ԥсынҵры иаҳа-иаҳа иацло, иазҳауа даауеит адунеи аҿы еицырдыруа ашәҟәыҩҩы Фазиль Искандер.


Ашоура ианарӷәӷәаӡа, ашьыбжь агәазы, ара ду амҵан, мышрақә, ҳаԥсы ҳшьарц ҳаизеит.


Аколнхара жәлар рзы илшоз аҿы ихы-иԥсы деигӡомызт уи арԥыс, ҳаргьы ҳабла хааҩарым, дзықәшәаз арыцҳара ҳҽалаҳархәроуп ҳәа иаақәгылеит.


Ҽнак зны Аиҳабыра рыҩнаҿы, аветеранцәа рхеидкыла акабинет аҟны снеит, џьара чаҿаҵак, ма ԥаҭликак аӡы сзаагозар ҳәа.


Урҭ зегьы шыччархәу алашәгьы ибоит, аха уԥшыр, аԥсуаа ианрыдыргала, иҵасдоу, иқьабздоу, ивҵиаау жәларык реиԥш, иаарымҵԥаа ирыманы рҿынархон.


Убри аниҳәоз аамҭазы, ҳнаҩс, аӷьӷьа-гәгәаҳәа ашьҭыбжь рго, аҳабла иалгоу амҩаду ианыршәланы ицеит машьынак.


Ауаҩы ишиаузаалак, маҵура дук имазар хшыҩла рацәак дыҟамзаргьы, машьынак цыр-цыруа иҵагылазар, ибжьы ҩҭыргәаҟьаны абадақь асра дазыманшәалазар, убарҭқәа инарҷыданы, иахьатәи ала иуҳәозар, ашьҭра ӷәӷәа змоу ҭыԥҳак дҳәынҷаны дизаагазар, уаҩ иимбац чара дукгьы шаҟа нанагазеишь?


Аӡын ҵхы дуқәа рзы ҳгәылацәа абыргцәа, саб иқәлацәа, еиҳабацәазгьы, аӡәымкәа ҩыџьамкәа иааны ҵхагәы еиҩнашаанӡа амца еиқәҵаны иакәшан иахьтәаз ажәытә, аҿатә иалацәажәон.


Абри ахьаа ахәра цқьа иӷьаанӡа даҽа хҭыскгьы ҟалеит изқәымҿиаз аҭаацәараҿы.


Ибзиоуп иахьа араҟа ухымҩаԥгашьа, иаҳауан ишиаҳац адоуҳа-уаҩы ибжьы, уара унцәеи уҵасқәеи хазызаргьы ииашоуп иузааигәоу арҭ ауаа гәык-ԥсыкала иудыргало зегьы рҿы мап ахьумҳәо, ганкахьалагьы ииашоуп уара иучысхәӡам аҽжьы агьама ахьумбазгьы.


Арҭқәа зегьы дырхыԥшны дынхыԥшылеит амшын агәы казказра уи ауарҳал аиԥш ҽыҭ-ҽыҭ еилаԥсоуп, иӡаашьшьыла илеиуа амра иаршызшәа ахәараҳәа еилашуеит.


Уи иҿаԥхьа унапқәа науваԥсаны, асааранӡа ухы нарҟәны, ушлиапа ухыхны ухырхәароуп!


Иаҳҳәап, афы зысыз алакәҳәаҩ Бида иԥсра аҭынхацәеи агәылацәеи рҽыҟажаны, рычҳара ду еизганы ирыдыркылеит.


Абас ала, егьырҭ ажәларқәа ҵасс ирымоу, дара рзы иԥшӡоу, аха ҳара ҳзы ихәарҭам, иҳазҳадымкыло арымӡаа ыҟоуп.


Исыхьзеи мшәан, издыруада сыбзоурала абарон иишьҭыз ир апартизанцәа зегьы ндырҵәазар


Иҳақәлан ҳаимызҵәоз рхы-рҿқәа шҭаҳәҳәазгьы, аԥсышәала ишеицәажәоз раҳаит, аԥсра аҵкыс еицәоу аиҭаԥсра ауми ари, ҿааиҭит даҽаӡәы.


Уи ашьҭахь ҩышықәса раҟара аҭоурых рҵаҩыс аус иуан ақалақь Тҟәарчал, абжьаратәи ашкол аҟны.


Мап, ҳара напы аҳаркуеит аԥсаатә руац аизгара, зтәы еиӷьхауа ҳамбари, даамақарит Чамагә


Ажәҩан еиԥш, ицқьаӡа иҟаз аҭыԥҳа Дамыр иакәқәам лхиҳәаарц даналага ачныр уи диҿагылоит, лыламыс ахьчара дазхианыџ Ааит, уара зажәа пату ззақәым Наҟ уца абри уажәыҵәҟьа, наҟ сымҳәеи


Ари иԥҳәыс илҳәо змааноу жәдыруазар ҳәа дзызҵааз игәылацәа иароҳәеит иԥҳәыс иҟалҵаз, дара иларҳәазгьы, насгьы лара дырзымӡырҩыкәа иҟалҵақәаз зегьы акакала иарҳәеит.


Аӡәы аӡы дашьызар акәхап, џьара дхықәнажьлаанӡа ари ақәа аҟәыҵуам, рҳәо иалагахт урҭ аҭаҳмадцәа.


Аԥҟа зцомызт, уаҟа аԥҟызраҿ игәырҩон, изхәыз ибла иҭамԥшырц, аблақәа хнаҩон.


Анатоли Лагәлаа ақәра ду еиԥш, аҵх схызгеит, Шьҭа саԥылауеит ашара, Схьаа шжьышозгьы сазымгеит, сааныжьны исԥырҵит сымацара


Ажәакала, наҟ харашәа Кәакәаа реиланхарҭеи Ар ртәарҭеи аанкыланы измаз ақырҭцәа ари ахәы азқәа ишықәыз, хыхь абна иагәылсны аума, амҩақәа ишырныз аума, мамзаргьы аиҩхаа ишҭаз абрахь ари ахыӷәӷәарҭақәа рахь ицәырымҵыр залшомызт.


Абарҭ, ганкахьала акрызҵазкуа агхақәа, Кьыршьал Чачхалиа ипоезиа ажәлар рахь ацәырҵра азмыруадаҩит.


Џьоукы Аллаҳҭаала иҵаныҳәон аџьаамақәа рҿы, егьырҭ ашкәакәақәа мчыла ирыдырцалон ақьырсианра, динс ишьҭырххьан, даҽаџьоукыхгьы аҵла ԥшӡақәа рымҵа амра нцәа иҵаныҳәон.


Уи еиҳагьы лгәыӷра аарӷәӷәеит Хаҭыџьа, лыҷкәын дҳәаны дышизтәазгьы лгәы назцеит.


Абзагә иҿымҭреи ихьанҭаӡа амхырҭа иҭажьыз аҭынчреи лзымычҳазт, лхы дааҩахан, ус нацылҵеит.


Абзиеи ацәгьеи ҳазлаԥшхьоу, ҳарҭ амҩа ҳақәлеижьҭеи иҵхьоу, иахьа ҳазлаҟоу неиҿырԥшны, бла зхьымӡо ҳашьҭрахь саанаԥшны, абри сазкылсит аҵыхәтәан


Ҵабыргны, аҭырқәцәа анаакылс нахыс ахәыҷқәа рӷьычра хҭакӡаны ирыман, убри азын акәын ахацәа рыҩныҟақәа рахь заанаҵы изыхынҳәуазгьы, еиҭеиҳәоз иҽынахыганы абасгьы аазгәеиҭеит Ардимон.


Акоммунистцәа рхаан апартиа аусзуҩцәа рыбжьы ныҵакшәа акәын ари аныҳәаҿа шыркуаз, аха усгьы изавсуамызт, иркыр акәын.


Абраҟа, жәлар рфорум Аидгылареи, дшарԥыеҵәаны ажәлар ирызкашәаз Владислав Арӡныбеи иарӷьажәҩаны ирывагылаз дреиуан, макьаназы қәрала акыр иҿаз, аха арратә ԥсҭазаара иаӡрыжәхьаз, аԥсҭазаара аԥышәа ду знаҭахьаз Сергеи Дбар.


Убзиабара, уҩызара идугалан, зегь акакәхеит, мап рцәикит сара сзы дҭахеит.


Ҳара ҳар аӷа импыҵхны иаха рна паҿы иааргеит Ануаа рхәы, даара ирацәоуп аӷа данцоз икаижьыз икәылӡтәы техника, арҭҟәацгақәа, апулемиотқәа, автоматқәа.


Ус асцена аатит, иаақәлеит асеқстә ҟазара артистцәа, анцәа ишишаз еиԥш иҳәындаз-ҳәындазӡа.


Схәыцрақәа срылҵны, саагылт уажә сеиҭымха, зегь ныжьны, сзыԥсу рахь саауан.


Ааи, ааи, са сыда зегьы лхагылоуп, сара стәым ааӡароу шәа ааҵрақәа срыҵоуп, абригь лҳәеит, Хьыкәыҷ дқәы қәма-шәықәмаха дышлышьҭаз, уахь бхамлан, бара аԥс хыҵра иаҿу бихагылар ҟалома, бхәыҷуп, бгәы иазычҳауам, шылҳәоз, ашә аартны азал дныҩнашылеит.


Уажәы аԥсуа шәҟәы иаԥхьало иџьешьашт, уамас иҟалазеи, Аԥсны жәлар рпоет ишәҟәы ҭыҵны иналгазар ҳәа.


Аусқәа аныҟоу, ҳаззыԥшым зегь нас ауп еишьҭагылан ҳара арахь ианаҳзаауа.


Егьырҭ зегьы ракәым, Асовет мчра иаҿагылоит ҳәа ҳгәы иззаанагақәо руаӡәк ааигәа иикьыԥхьыз истатиак аҿы ацәа шахихызгьы, аҵыхәтәантәи игәыӷрақәа зегьы аиҭакрқәа ишрыдиҳәало имҳәар ада ԥсыхәа имоуит.


Агәыбжьанытә сара саб аполитика дацәыхаран, ус ишыҟазгьы, апартиа далалт, аха шықәсқәак рышьҭахь уи, апартиа адҵақәа анизынамыгӡа, наҟ далырцеит.


Ажәабжь еиҭаҳәаҩ уи Ҳаџьмаҭ иоуп, аамҭала ахҵәара иақәшәаз Чаҳмаҭ иҷкәын дзыхцәажәо ахҭысқәа рцәыргашьа, урҭ реишьҭагылашьа, шаҟа даманшәалоузеи.


Ари ақәыџьмагьы ашьапы иқәгылеит аҽырӷәӷәаны, ахатә ҭаацәара ҟанаҵеит, ақәыџьмақәа ираԥызаҩны иҟалеит.


Урыстәыла иарӡуам ахаҿсахьа, уи ианаало ацәа ахалоит ианахәҭоу, ааԥынраз ашьаршьаф иҩахан, иаанарԥшуеит уи агәы ҭбаара ду ахьҭоу!


Исхашҭыз, жәаха ҳҭыԥ ахьгылаз еимырыжәжәеит ҳлақәа быжьба кәыбрык ианиан абна иахьылаз.


Сынтәа Аамҭа иаҳнаҭаз ҳаарыхраҿы уаргьы уааԥсара алоуп, аа, ҳаишәа-чара зырԥшӡо иароуп!


Аҷныш ҵәуо ихуп са сышьҭа, Аԥҭа рҿажьуп сышьха ӡышқәа, рышьҭыбжь ааҩуам сырҩаш ҭрысқәа, Инадҳәазалоит ӷлам дук сызқәа.


Аҵарауаҩ конкретла имҩаԥигаз анализ шьаҭас, ҵаҵӷәыс иҟалеит иахьатәи аԥсуа жәеинраала аиҿартәашьаҿы зегь реиҳа аԥызара змоу асистема аилкааразы.


Ала шәарыцақәа ҵаруа, иҿҟьаса ажьа ианашьҭоу, уи агәыҭҟьа-ԥсыҭҟьара акәхарым дара зызхәыцуа


Ленин иԥсы ҭанаҵы Сталин апартиаҿы амаӡаныҟәгаҩ хадас ҳәа дшалырххьазгьы, атехникатә зҵаатәқәа ракәын инапы ианыз.


Атәыла дуӡӡа иахьабалак қалақьи қыҭеи ирыланхоз жәлары зегьы, ациганцәа реиԥш, абжьахәаахәҭрахь ииасит, хи-ԥси ҳәа еихеит.


Цәгьала, напышьашәала акурс аахуҩан, ҳшынҭаацәаз зегь ҳшухьынҳалаз, унықәланы уцеит, уахьцозгьы умҳәеит.


Иаарыкәшеит иахь цәырҟьаз рымбаӡакәа алымқәа реиԥш, ԥшьҩык аԥсуа ҷкәын цәа, зыҽзырҵысыз итәы егьыҟам!


Ҵабыргуп, макьана ибжьы ҩеиҵыхны ас изҳәом, аӡәы иаҳар ҳәагьы дшәоит, аха арҭ иажәақәа уеизгьы ибзианы ирныԥшуеит ҩныҵҟала игәынамӡара зеиԥшроу, ишхыжжылахьоу.


Дарбан баандаҩызаалакгьы, абаандаҩы итәы аҳәара, аҩра уадаҩуп, ҳәашьа, ҩышьа шамам еиԥш игәыдҵаны дыршьырц, аӷацәа аҭӡамц иаддыргылаз.


Мараҳәқәа, сшәеицәазар, сҽысшьуеит сара, исҭахӡам уара умалқәа, сшьапқәа каламқәоуп, шаҟа сеинаалоу, убоит ухаҭа.


Иван Ҭарба дназлоу аԥсуа поетцәа аӡәырҩы ахатәы бызшәа ахьчареи ахӡыӡаареи иазкны аҩымҭақәа ахьаԥырҵаз машәыршақә иҟамлеит, избанзар, аԥсуа бызшәа акырынтә ашәарҭа иҭагылахьеит, иахьагьы, ари нахысгьы ихьчалатәуп.


Уимоу, Қарталиангьы ус ауп иара Қырҭтәылаз ара ишиҩуа, ермантәылагьы аԥсуа ҳәынҭқар ихьыԥшын ҳәа.


Аԥша жәылон иарцәарц амца, амца иҵегь еибакуан, сгәы иачычоз схьаақәа ҭыган, уахь инахәлаԥса избылуан.


Афырхацәа ражәа рымхуп, аӷьыч дҽыжәлеит иҽеиқәа, зыхьӡ анхалашаз аныхуа, дхынҳәит иӡхьазгьы дгәыкуа.


Аҵх аҵхыбжьонра аҟынӡа имнеицкәа, иахьақәгәыӷуаз ҭыԥк аҟны рыҽқәз ааԥхьакны, асы аԥштәы зыԥштәыз рплашь шкәакәақәа рыҽҭаҳәҳәаны, равтоматқәа рымҟәыҵарӷәӷәа рҿынархеит.


Бедиатәи, Мықәтәи, Ҵҟыбынтәи, Гәдаҟәатәи, Елыртәи, камантәи, Ԥсырӡхатәи уҳәа ауахәама дуқәас иҟаз агәырџьшьҭрақәа иреиуаз амаҵ ахьазыруаз азыҳәан.


Ыы, лиарҭа дылакәымпылны, дааӷызын, ллымҳақәа лыџьгәарц ахыза лхы инакәыршаны, аҭӡамц ахь лҿы нарханы, днаиеит санду.


Нхыҵтәи аҭауадцәа Ҟазахәи Мазлоуи аԥсуа ҭауадцәа Ҟазылбаџьи Ҳақыбеии рыцхыраарала аԥҳыәс еиба Ҳаҭџьа лыҷкәынцәа ӡаны иргоит.


Издыруада иахьеи уаҵәи ари адгьылқәа ақырҭцәа рнапаҿы иҟалоит ҳәа ддыргәыӷхьазар?!


Алжири Туниси рыбжьара убас мышцәгьак ыҟан, ажәҩан акы иархәашазшәа акырцх илеиуаз нацәхыԥк иаҟаран.


Аҳәыҳә ԥшқа еиԥш дшаҳә-шаҳәуа, ҳгәеисыбжьқәа еилало, ԥыҭраамҭак ус дысгәыдҟәыҟәлан, нас дырҩегьых акәапаҳәа сшьамхы дналбааны, драҳаҭӡа, иҟаиҵаз дазыразны, ишьҭахьҟа днахынҳәуан.


Урҭ ҳара ҳаԥшреи ҳашықәсқәеи шырбылуаз аиԥш инҳажьыз аҵлақәа рԥашәқәагьы рбылуан.


Мап, мап, енагь еиԥш иара уажәгьы урҭ агәҩбарақәа иаразнак инеиԥырицеит.


Аусахь ала далагар егьизалхуамызт, аҽакалагь Шардын ԥсыхәа имаӡамызт, еицәоу ак сзиур аиҳа, – иҳәан диҟәаҵит.


Ааԥынра ааит ишаац, аӡынра, наҟ идәықәҵаны, ахәра иаҳнаҭақәаз арӷьарц, ахәырбӷьыцқәа нарықәҵаны.


Москвантәи наӡаӡа ҳәа Аҭара санааи, санҭаацәараха, ҭыӡҭыԥк алысхырцны анысгәаԥха, абри аҭыԥ сеилаҳаит.


Дахьнеиз иреиҳәеит, шәыҷкәын иҟны сыҟан, ашәҟәы ааиҭиит, абар иҳәан ириҭеит.


Уи иҟаиҵаз аџьа дисциплина аилагара уаҩ ихы изықәкша ак шакәмыз реилыркаан аекипаж зегьы, еилыркаан ӷәӷәалаҵәҟьа иаргьы.


Даҽа ганкахьала, Адамыр игәы ҵкапуеит, агәхьаагаратә цәанырра еиҳа-еиҳа датәнатәуеит, анахьхьи, тәымџьара акәымкәа, абра дынхартә, абра аус иулартә аҭагылазаашьа ахьимам гәнигоит.


Уара усшәа убагәышьон есымша, аха ауаа аҵәымыӷ еиԥш ргәы иалоуп иахьагьы.


Лгәы дыҵалт даазқәылаз лашьа хәыҷы, уи дыҟан ԥшәымарҭас дәқьанхьчак иҿы


Сназыдҵаалаз аӡә даасхамҵгылеит, Калистрат иԥа иоуп, снаидымҵаалаӡакәангьы, аиаша уҭахызар, сара истәым ани ахыбра ду сыҩназгалаз.


Мап, мап, ус ҟамлароуп, аргама сгәы азҩоит, аргама избоит еиҭаҳәашьа змам ак сцәа-сжьы ишалоу, уи инагӡаны ҳәашьак азысымԥшаакәангьы ҭынч-мҩа шысмоуа ари аԥсабараҿы


Иабаҟоу, ашәҟәыԥхьашьа издыруамызт, иԥацәа, имаҭацәа, анцәа дидырп руа дарбанхо, аӡәы даирԥхьар акә хон, уи данаԥхьалак, арра дахьцаз, амшын данарҵысы, их шыҩ аҭра иҭҟьазаап ашәикка, қыҭак рхыбаҩ, ҳаблак рабду изакә ажәақәоузеи изааицҳаз ҳәа нарылеиҵозар акәхарын.


Сара схы ларҟәны сҿы шысыӡәӡәоз, сыблуз аџьыба иҭаз апатреҭ ныҭшәан арҩаш инӡаашәалеит.


Схазы џьара акы ацәызгап, исыхәап, исзеиӷьхап ҳәа акәымкәа, бзиа иубаз аԥҳәыс лыгәра шуго еиԥш, схаҟара агәра гаҵәҟьаны уи амаҵ зуази, уара, зсахьаркыратә рҿиамҭақәа уи иаҿагылоу, арахь


Аизарахь ҳанаауаз аарлаҳәа игәагәоз аҭаҳмада, уажәы, анкьа иҭәымҭа данҭагылаз еиԥш, аӷьараҳәа саԥхьа дгыланы днеиуан.


Ара иаанхаз шәарҭа рымам, – лҳәеит аҳақьым, хәыҷык еиҳа иӷәӷәан иҟаз егьи умаҳә, Шаҭ-иԥа иакәзаап, ҳшәышьҭы, уахь ҳцап, дшаадәылҵыз еиԥш ашацаҳәа амашьынахь иҿынеихеит Дыргәын.


Схаҭагьы салҵзаргьы, гәыла-ԥсыла ашәлашараа сышреиԥшыз саанхеит акәымзар, ақалақь уаа среиуазҭгьы, зымза иҭагылоу аҳәан дадкыланы, насгьы ипакь-макьуа ҳәа азысҳәомызт уи ауаҩ имгәацәа.


Хьыԥшьа иҟалаз лаҳахьан, Лхаҵа иахь уаҩы длышьҭхьан, Уажә даӷьуа Манча днеихалт.


Анцәа ду аԥсуаа ираҭәашьаны изқәынирхаз ари адгьыл ԥшьа еснагь ҳахызбаауаз рацәаҩын, иахьагьы ус ауп.


Аԥсны ақырҭқәа амчра ргаанӡа аурыс хьыӡқәа аԥыжәара рыман, апропаганда ҟарҵон.


Ҳара ҳаҩны зегь уара иуеигәырӷьон, зыԥсы ҭоу инадыркны зыԥсы ҭам рҿынӡа.


Адәқьан аҩныҵҟа аишәа еицарса аусуцәа рзы игылан, убри дадтәалан, ателефон данасуаз.


Дара ажәытә иахьынхоз Отаԥ ақыҭан акән, аишьцәа аиҳабацәа Ҳанашәи, Османи Ҷлоуҟа ииасуеит нхара.


Аҩы хәашьуазар аҳаԥшьа аҵантәи ишалаго еиԥш, аиҩхаа аҿынтәи зҽеимакра иаҿыз ажәҩан ахь иҩеиуан алашьцара.


Дныҟәарашәа ибеит уи, даадырныҟәан, иҩызцәа днараԥызозшәа ихаҭа, аха ируам, ихы дырхеит аҩныҟа.


Ажәабжьҳәаҩцәа рҟазареи, аҿаԥыцтә культура аҿиашьеи, аҽыԥсахшьеи ргәаҭаразы иҟаҵан еиуеиԥшым аинформантцәа рҿынтә атекстқәа реиҭанҵарақәа.


Абри сыхәда ақды иқәысҵоит, дарбанзалак аӡәы Асовет мчы азыҳәаноума, абольшевикцәа рзыҳәаноума ажәа бааԥсык рымҳәац.


Гәаӷшақә даацәықәырччеит Хьымца, зны иԥхаӡа, игәакьаӡа даанызкылоз инапқәа рыла уажәы ирымчны дналыгәҭаст.


Бжьынтәы ишәаны знык ихызҵәаз иоуп аҳҵәҟьа, – иҳәан, Сеилыҟә дҩагылан, иҷкәын Ҟансоуи Мсым Хәыҷи еизныжьны шьҭалара дцеит.


Ампыл гьежь аҿаанахоит, азныказы арамахәгьы инахьҳәазашәа ауит, аха, ԥырхага амоуӡакәа, ҵәҩанҵәыҟа идәықәлеит.


Аҩны иахьыныҩналаз, қәаб дук аҩны агәҭа ихгылан, азна азш ыҟан, агәараҳәа еилашуан, изыршуа убаӡомызт, лара харԥзаҵәы дгылан


Византиа аиҳабыра ракәзар бааԥсыла ргәы нырхоуп, саҳәшьаԥа Леон ҳаканс дҟарҵарц дахьҩаргаз ицҵан иаарышьҭыз аимпериа ачынуаа ндырҵәеит.


Исҳәаз иаанагом, дад, аҵҟьаҩ қәрала дқәыԥшзароуп, анкылаҩ иҭәымҭа дҭагылазароуп, иӡбаны ишьҭызхуа, аҟәыӷа ҳәа изҿу дбыргзароуп ҳәа.


Устәи, шьҭа ҳақәҵра аамҭа ааиуан, зегьы ҳшеицыз рмашьынақәа ҳлырҭалан, аӷбахь ҳааит.


Анцәаиҳәарҭа ҿыц рызхара ианырба, уи амарҭхәқәа зегьы аныҟарҵа, ажәлар насҭха-аасҭхан, аныха амҵан адәы ахы иаақәиҭыртәит.


Акыр ахшыҩҵак ду, инарҳәа-аарҳәуа, инықәҵа-аақәҵо, ишәо-изо даараӡа акыр сазхәыцит схазы.


Лакоба даауеит ҳәа жәлары еизаны, ажәабжь ҳзааигоит ҳәа итәан изыԥшны.


Ачба умҳәакәа Чачба узҳәом рымҳәоз, абар нас Ачба, саԥхьа дыргылан даазгеит ихьӡуп Омарбеи.


Мшәан, бзыцәшәозеи, исзыԥшыз сҩызцәақәак ракәхап, – иҳәан, зыбжьы зыргаз рахь иҿынеихеит дхахаӡа.


Ашара убыс иԥшӡан, ихаан, знык анықәԥшра мацара ԥсҭазаара наӡак иаҟаран.


Араҟа ҷыдала иалкааны иазгәаҭазар ахәҭоуп ашәҟәыҩҩы ирҿиамҭақәа аки-аки иага еиԥшымзаргьы, еидызҳәало, еидызкыло, еицырзеиԥшу агәыцәгьы уаҩы ирыдибалоит.


Анаҟәаԥиатәи ацәашьқәагьы рбылфҩы иаҳауашәа, ӷәи-ҵәибыжь бааԥсқәакгьы ккаӡа иаауҩашәа, гәынхәҵысҭак ааиоуит


Ани илҳәази уи иҟалараны иҟоуи еидкыланы санрызхәыц сарыччеит, – иҳәеит аԥа.


Иҟалап убри аамҭаз, аԥсаатә мҩас амҵәыжәҩа агага еиԥш, зны-зынла аҳауа рӡыӡо иниаҟьалоз гагақәакгьы ирхаԥыруаз аԥаимбарцәа ирхылҵуазҭгьы, дара убарҭ аԥааимбарцәа иџьнышхаз ԥаимбарцәақәакгьы рылазҭгьы, иԥшьаз ари аизара маӡала иаԥырхагази иацхраауази бла иамбаӡо наҟ-ааҟ еиҿагылазҭгьы


Абналара аҵахара иазҳәоуп ҳәа изҭаху иазишьалааит, аха сара стәала, аҳ ииашаны иҟаиҵеит дахьхьаҵыз.


Урҭ, ишәангьы ргәы ҭрысуамызт, ҭоуба зырҭаз рыԥсадгьылгьы рыԥсахуамызт, аха имаҷума цәгьаԥсышьа зауз?!


Ҳанцәақәа ирбоит, сара сыхәҭаахьала, гәыразла ҳажәлар сырзыҟоуп, рыцҳарак иақәшәаргьы сҭахым.


Амра гылоит ишамшамуа, сшахәаԥшуа амра шьҭыҵуеит, арахь уҭал ҳәа амҩа сыҭо, аихатә гәашәқәагь неимдырҟьеит.


Абри ажәабжь аҿы ауп апролетартә шәҟәыҩҩы дуӡӡа иеицырдыруа абарҭ иажәақәа ахьҳәоу


Сбааш аҳҬныҚалаҚьаҾтәи адҩыла ҾыцҚәа Иԥҽыз, еимҵәаз суадақәа рҿы асаркьа ԥҽыхақәа срылатәаны изҩыз ари са соуп


Снапы иахаз асааҭ ргеит, сџьыба шә-мааҭк иҭазгьы сцәыргеит, аҩны зласыркуаз сцаԥхақәагьы аанырмыжьит, уи азмырхакәа смагәқәа исышьаз ргеит.


Уи ашьҭахь сааҭкгьы мҵыцкәа, ажурналистцәа еизганы ирылеиҳәеит, атәылааамҭалатәи аиҳабыра рықәыргылара, апартизанцәа ақәыршаҳаҭны, ишеиҿикаауаз ала.


Иара убри ауп рымчқәа зырԥсыҽуа ихьамҵыр адагьы ԥсыхәа рымамкәа иҟазҵо.


Адагәа-иԥа Ҳаџьы Бырзықь ду иԥсы уманы усыҳәеит, уи ала сԥахны сҿоуҳәеит, иуасҳәагәышьозеи?


Убри азакәхап, Ага араион аҿтәи арахә рыхәшәтәырҭа ашьапқәа амшын инӡаакыланы издыргылазгьы.


Иац иаабаз абуи аҩыза иахьа ашьыжь ианааба, ахәныгара сааҭбжакгьы ҳадымхалеит.


Ма бла заҵәык ала исызбахызҭгьы унхашьа, ма сызлымҳак ала исаҳахызҭгьы уашәа!


Ишудыруа еиԥш, са сқьаса ҭаҭынла иҭәым, уи аерманцәа ирылызгаз ахьы мацәазқәеи ахәдахаҵақәеи рылоуп изласырҭәыз.


Иажәа ҩбамтәкәа аирыӡ шьҭыхны аҩыџьагь, ақьала аҟынтәи идәықәлоит еишьҭаххы, амҩахәасҭа изныз авҵа ҩычан, аԥсабара иргәанарԥхон ахы.


Урҭ идырлашо амца адгьыл агәы арԥхоит, уаҵәтәи амш ашара шацу агәала дыршәоит.


Адунеи зегьы еилнакаарц иҟоуп ҳара хаз иҟоу, ихьыԥшым, зхы иақәиҭу тәылан ҳшыҟоу, уи амҩа ахаангьы ҳшанымҵуа!


Абарҭқәа зегьы рышьҭахь ақырҭцәа ирҭахуп, дара ишырҳәо еиԥш, ицқьоу ақьаад бӷьыц ала ҳалагап ҳаиҩызареи ҳаицхыраареи.


Дахьышьҭалалоз иуада ашә анааирт, ауаџьаҟ еихәылшаауа дынҭаԥшит, анапы ыргьежьуагьы даагәыднакылеит игьежьуа иҩназ аԥхара.


Ҵоуп, Аԥсни аԥсуа жәлари рҭоурых аҭҵаараҿы зынӡак даҽа-мҩа ҿыцк ианылаз Алықьса Папасқьыр урҭқәа зегьы усҟантәи аамҭа иамҳәыруп ҳәа шырзиҳәазгьы, дара ақырҭуа ҭоурыхҩҩцәа иахьагьы аԥсуаа ианаҳҿагыло, Зураб Анчабаӡе ицитатақәа ааҳҿаркуеит.


Абри алкаала ихҳаркәшоит Обезаа ажәытәтәи аурыс литератураҿи Аԥсны аҭоурых апроблемақәеи ҳәа зыхьӡу Алықьса Папасқьыр ишәҟәы Колхидеи аколхцәеи ирызку аҟәша ахцәажәара.


Аҭара мрагыларахьтәи аҳәаа аиҳарак зегьы чаирҭароуп, иара убри ачаирҭақәа иргәыланхоит Кәакәаа, Џьалаӷониаа, Кәыҵниаа жәпаҩык.


Франциа аибашьра ду иалаз аҳәынҭқаррақәа зегьы раасҭа афранцызқәа ироут ача рызхара.


Зегьы зхароу лара лакәу, иара иакәу цәырыргом макьана ауаа рҿы.


Игәамԥхаз раԥхьа игылан рацәак иахьымццакуаз, иҟаҵамкәа бжам-ҽам ицәаблагәаны ишьҭаз абџьар ахьырацәаз.


Ажәақәак ақьаад инанысҵан, суада ашә усгьы иакӡомызт, аӷьыч дыҩналаргьы ииго ҳәа акгьы ҩнам, ус иныдысҵан, амшын ахықәахь сцан, саалеиҩеин, еиҭа цәаҳәақәак нанысҵарц салагеит.


Ҳаи, ҳазшаз иџьшьоуп, ԥсҭазаарак ыҟазаап убауоу ҳәа, Карантиннаиа инспекциа ашә аасыртызар, ԥҳәыск деиқәаҳкәажәха астол дахатәан, ҭакәажәык длацәажәон.


Акәиц уҭынхаргьы мшын шын ихнажьуеит уԥсы ҵаа узыннажьуеит аӡсара уҵаанӡа.


Аԥсуа қыҭаҿ дизар, аԥсуа нхаҩы дихылҵзар, быжь-класскгьы дрылгахьазар, игәрамгарҭоу амҩа данықәлоз аамҭала акәзаргьы днызкылашаз акы лылааӡамкәа дышԥаҟаларыз?


Сзықәшәаз иаҳар, хьаак шимоу, даҽа хьаак шԥаисҭои ҳәа сара суеигӡаны иҟасҵаз уажәы сахҭнуҟьоит?


Урҭ анапы ԥшӡақәа, урҭ ахаақәа, урҭ ашәа ссирқәа азырҳәоз анапқәа сгәы иахьадыз еисуан, аҭра иҭыҵны ицон.


Уи ажәа ихахьы иганы, дықәгылеит абольшевикцәа рыпрынцып хьчо, уи иаанагон азакәан Асовет жәлар рахь ииасыр шакәыз, ари алаҳәара заҳаз аменшевикцәа реиҳарааҩык амца рыцранаҵеит. Анхаҩыжәылар рхаҭарнакцәа ажәлар еизаны иахыҟаз ахан аҿы, зегь инецҿакны идгылҵны ицеит.


Гәаанагара хәыҷқәак исымоу нарыцҵаны, ҳаԥсуа театр асезон ҿыц аартра аламҭалазы, зеиӷьашьарақәак сҳәарц сҭахуп.


Апоет иашьа акомпозитор Иван Лакрба ари ажәеинраала иашьашәалоу амузыка азиҩхьан, ашәангьы ирҳәо иҟалеит.


Апоет иажәеинраалақәа рҿы лассы-лассы дырзыхынҳәуеит дхәыҷаахыс илаԥш зыдхало, дхыхны дызмоу Аԥсны аԥсабара аԥшӡара, ӡынгьы-ԥхынгьы зуапақәа ирҭашьшьы игылоу ашьхақәа, аҽуреиԥш зԥырцәқәа ргыланы илеиуа аӡиас, амшынгәиаҵәара, архақәа, адәқәа.


Ари исҳәаз иақәшаҳаҭым, ма урҭ ирылахәуп, ма ркабинет индәылԥшны Аԥсны иҟоу рбаӡом, иагьрыздырӡом!


Уа ҳшыҟаз ихәлеит, нас хазы-хаз ҳаизшаны амашьынақәа ирықәтәаз аруаа ҳрырҭеит.


Ақьафура мацарахь ахы ианоуҳажьҭ, иаадыруазароуп Римтәи аимериа хзырбгалоз убри ақьафура шакәу!


Ас еиԥш иҟоу имаҷым аҿырԥштәқәа ҳрызхәыцуазар, Дырмит Гәлиа аԥсҭазаратә ӡеибафара уадаҩ дахьалагылаз ижәлари иареи раӷацәа ақәнамгақәа ахьизырҳәоз, дымҩахырҟьарц иахьашьҭаз џьашьатәӡам.


Аԥсуаа рӷьырак зықәшәаз атрагедиа ахҵәара, амҳаџьыра иара иаб иҭаацәарагьы ишырхыргаз.


Асҟаамҭагьы ҳаауан, аха ауасҭацәа маншәаланы џьаргьы иаҳмоузт, ишыбдыруа еиԥш, зегьы арра ирган, уажәы ҩыџьаҟа абра џьара иаабан, иалаҳаргеит, – лҳәеит абри аҭакс Камаҷыҷ.


Ибызшәала уи ацхыраара даҳәон, иааиуаз аибашьцәа иуаажәлар ракәыз џьишьон, уажәы-уажәы шәсыцхраа ҳәа рықәҿиҭуан дказыжьыз иуаажәлар.


Убри иахырҟьаны Сеилыҟәи иареи рыгәқәагь цәибаҟьеит, иахькылсышазгьы здыруадаз, Ноурыз иаанимкылазҭгьы


Исымчузеи акәымзар, зынӡаск ирымхзар акәын, адачақәа рыхьӡҵаны, мышгарҭас џьоукы ирымоу аҩнқәа, – иҳәеит Ҟаҭмас.


Лаԥшы цәгьа иазгәамҭа, шәҭы ссирк ашамҭаз, ааԥын ацамҭаз диит, – рҳәеит, сҳамҭа.


Иуҳәаз, уажәазы уаҭасҵом, даҽазны асас ҳәа соуҳәар, хымԥада адуель ахь суԥхьоит!


Ажәа ажәоуп, Саҭоумҵан ҳәаны шьҭахьла иургьежьуа уҟоуп, аха ас еиԥш иҟоу ргьежьышьа амаӡам, иануҳәа иуҳәеит, уажәшьҭа умлакҩакроуп.


Амҩа ҳахьықәу саб иҭаххар ҟалоит сҳәан сан лысԥычкақәа руакы сџьыба инҭасыршәит.


Аха аԥсы хынҳәны ианаалак, иахалап, нас аԥсы ҭанаҵап ҳәа, еиҳарак иҟарҵоз абаҟақәа, ақьашанақәа, даҽакала иуҳәозар, аскульптурақәа ракәын.


Бзоу хлаҳәада, ара иҟаҳҵалоз аԥшьаагоз џьнашьан, аӷәра иахо, иԥашашо исыдгьежьылон.


Зны Шьардын ишьтәа иманы дышнеиуаз акәымкәа иара дыздыруаз ҷкәынцәақәак ааиԥылт, ҩажәаҩык рҟынӡа аҟан дара.


Ашкол ҳшалгалак ҳаибагарц ҳшыҟаз, зегьы лхаршҭны, ахаҵеиба, илықәлацәоу аԥҳацәа змоу!


Иркароу адунеиаҿ саӡәума, сааԥсаҵәҟьеит, саныҵуан, ара сзыҟаз ма издырыр, сыӷба нахьхьиӡа иӡхыҵуан, наҟ мшыннырцәҟа сзырыр, уа ма саҭахны исмаҳазар?!


Аԥсар дқьырсианын, қьырсианк иаҳасабала илахьиџьымшь иӡатәуан, анышәгьы дамаадоит ҳара гәмԥсаа ишаҳҵасу еиԥш, қьырсиан ҵасла, – иҳәеит Аԥсырҭ.


Нас, иҳаҳәишь Аҷандара илашәҵаз ачарыц марымажаха азҳара ишаҿу, – иҳәеит Убилава.


Лакәҵас ихыҭҳәаазаргьы, документла ишьақәырӷәӷәоу ажәабжьзаргьы, ианыҟамла реиҳа ихадароу аҳәашьа маншәала, иангәырҿыӷьгаха иансахьаркымха


Аа, иацы адгьыл цәыхәан, иахьа ашәаӡа аиҳа ишкәакәоуп, иаха иҟәымшәышәын, ашьыжь ахы алымҟьо икьакьоуп.


Зны ӡмыжьк сыххаларгьы, сҿоумҳәан, Сыӡхыҵроуп, узыӡсом, ҳәа соумҳәан, Ӡыбларак сақәшәаргьы, сҭахарым.


Аԥсҳа-цқьацәа ҳәа аҭоурыхаҿы иаҳшьо Леонидаа рхылҵшьҭра рахьынтә иараӡәзаҵәык иоуп аԥсуа дгьыл зыбаҩқәа амадоу.


Ҳаи, шьыри, бара беиԥш иҟоу аԥҳәызба дыр насыԥс дзауз инакьаҭа ҟамлеи!


Сахьышьҭалоз ауада ашә аартны асԥычка анааихьысшь, аԥшәмаԥҳәыс деиџьыԥӡа лкаруаҭ хәыҷы аҿы дышьҭан.


Адунеи уажә иара итәуп, амҩа нымҵәақәа дырнуп, дымҩахыҵышт нас џьара.


Ҳара ҳада зегьы араҟа имцхәуп, ҽнакала ҳгәаҵа иааҵаҳарҟәыҷуеит, акәаци, амҿи, анышәаӡеи реилырхра иахьа иаабама илбааԥшны излаԥшуаз ршьаҟауааи, ртанкқәеи, ркәалӡтә машьынақәеи мцхәшьо, изызцоз апартизанцәа ҟәыншьо, ихышьшьыло инеиуан аӷа иԥырҩцәагьы.


Быԥшра шыгәку, ишыразу иҟамлар ҟалап бгәы, Ната, – иҳәеит Кадыр даақәыԥсычҳаны, икәадыр днақәҵәи-аақәҵәины, бажәа кьакьацәоуп, сажәа агәра бымгозаап


Убарҭқәагьы, дад, Ҭарсхан, убарҭ, ауаа зырӡызгьы, убасеиԥш ацәгьарақәа ахьыҟарҵаз, убригьы зхарада?


Гыртәыла далсны иибаз иаҳаз зегьы ашәҟәы ианиҵазаап усҟан, амала урҭқәа зегьы цқьа исгәаламшәозаргьы, аҵакы абасшәа иҟан


Исцәылгеит, исцәылгеит, шьҭа баша сеимдоит, ибжьамӡыргьы алшоит, сгәы зныхгьы исырдоит


Урҭ рышьҭахь, ачара чароуп, анаҩс еидтәалоу асасцәеи аԥшәмацәеи иналак-аалакны рныҳәаҿа икуеит.


Амашьынақәа ахыкәаала еиԥш аҿыжә-сыжәҳәа лада-ҩада иниаҟьоит, урҭ ирықәтәоу аҷкәынцәа рабџьарқәа ргәыдырӷәӷәала, рылахьқәа ацаха иаҵәақәа рыкәыршаны, ржакьақәа еимасабаӡа


Иазкыдлеит ба быхьӡ нцәахәҵас сразҟымҩа аҵх аныҵәцамыз, сызнымшәаша соут лахьынҵас


Ԥсы зхоу зегьы раҵкыс ахшыҩи алшареи иара имазар, аҳас дрымазар дгьыли-жәҩани, амзеи акосмоси


Аҵәҵәа басыр иаазыртуада, быԥҳазаҵә ауадаҿ дыҟамзар, – аҳәон рыцҳашьара азымдыруа, аиаша абла иҭаԥшуаз, лгәы егьи азыбжак.


Агәыԥ Аԥша-лас ахадас иҟаз иара злаиакәыз ала, ҳара ҳцоит ҳәа игылаз хҩык аарылихын, иара дыԥшьҩыкны дцыркьыԥо раԥхьа днагылан дцеит.


Иара Чарли аҽзарҭынчуамызт, иԥжәаз агәахы ҭыҵны ицон, алақәа узырхыԥшыломызт, урблып ҳаӷеиҭа.


Дәқьан хәыҷык аԥшәма даманы, акрызҭиуаз ҩыџьа ықәыргыланы, шьҭа ахьчаҩ асҟатәи ауаа азбозма.


Хырџьара хырҽхәароуп, сара сгәыҭҟьара, сшәаӡыӡара зынӡаск даҽа гәыҭҟьаран, даҽа шәаӡыӡаран.


Иара гәалас имоу иара иҟны мацара иҟоуп, лара знымзар зынгьы илирдырыртә иааинимырԥшыцт.


1916 шықәса, жәабранмза 8 рзы, ааԥынра ааира иадҳәалаз аиндусцәа рныҳәа аҽны, Џьавахарлал жәаф шықәса зхыҵуаз Камала Каул ԥҳәысс дигоит. Ианеибага нахыс шықәсык ааҵхьаны, диуеит рыԥҳазаҵә, Индира зыхьӡырҵаз.


Инасыхеит ҳара уаҳатәым ҳәа, инасыгәеит, иагьсыцәхаст, изгарызшәа рмал ду рымҳәан, рыҽнақәыжьуа ирзынхаз.


Рызегь чара маҭәала еилаҳәан, еиқәарак зшәыз аӡәык-ҩыџьак рыда уаҩ дамбеит.


Аԥсуа бызшәазы рҵаҩыс иҳамаз Алықьса Нестор-иԥа Џьонуа раԥхьатәи амзазынҵәҟьа еиҿикааит алитературатә кружок.


Музафер лаша уаҳа изакәызаалак акы сылмазҵаакәа, дырҩегьых абарҵахь сындәылҵит уажә исалҳәаз ажәабжь еиҳау егьзыҟаломызт сара сзыҳәа.


Шьааб идыруан, ашьынӡаақәа рыла, аҩнҳәеи абынҳәеи рышьҭақәа аиҩдыраашьа шрымоу, аха уажәы еиҩидыраартә еилырганы инарбомызт еимаԥсоз асы.


Лаԥхьа аҩны азхаз асқам дықәтәаны, аԥхьарца ахыц аҿшьуа, ихы раҳаны, уаҳа еиҭакрак инымԥшӡо, хара тымитыша лашьцарак дҭаԥшуа, ашәа иҳәон Хьымца


Ахы зхагылоу роуп зхы зыхьуа, – иҳәеит ус инықәшьшәа, имырхьаацәакәа, са сышҟа ирханы иҳәоу, егьырҭ рахь акәу узымдыруа.


Баб иашьа иԥа Сусҭар днаидтәаланы иеиҳәеит игәҭакы дахьхәырц, аха имуит, иаҿаршәӡаны имуҵәҟьеит усҟан.


Арҿиара аганахь ала гәҭыхас исыман сара сзынгьы, иара усгьы ҳлитератураҿы еилкааны иҟамыз, аԥсуа жәеинраала ашьақәгылашьа.


Аԥсҭазаараҿ абас иаацәырҟьалоит џьоукы, рышьҭыбжь дыргоит урҭ ҳамҭакы, ианиаҟьалак имацәысны, иаазгаз ацәқәрԥа, рышьҭак ҳәа аанмыжьӡакәа ицоит инкаба.


Ус анакәха, Ҳаԥсадгьыл ыҟоуп, ҳаргьы ҳаҟоуп, ҳаԥсгьы ҭоуп, уажәшьҭа иаҳурхьраны иҟоузеи ҳәа злабжышқәа хаддыла уажәы-уажәы изҳәалоз


Иван Ҭарба иажәа лыԥшаахқәа рзикуеит дзызгәакьоу ижәлар, ашәа рзиҳәоит есааира зҽеиҭазкуа аԥсуа нхаҩы инхашьа-инҵышьа, ибзазашьа, уи илирикатә фархаҵа издырам агәынқьра, ахьаҵра, аиакәым анышәара


Ааи, адунеи ршеижьҭеи адгьыл иқәыҩуаз, излеибаныҳәоз, излеибашәиуаз, агара шәа зларҳәоз, ргәы зладырҭынчуаз, ргәы зладырхаҵоз иӡуеит, иӡуеит аублаа бызшәа!


Лы лабжышқәа хамыҟәҟәаларц, лыԥсгьы ааивылгарц, илбаз-ила ҳаз, дахьцаз-дахьааз зегьы шьаҿа-шьаҿала илгәаларшәо, аҽнытәи амш зегьы дназхәыцит.


Ҳуниверситет аҿы есышықәса аԥышәарақәа шымҩаԥысуеи урҭ рылҵшәақәеи агәра ҳдыргоит ишмаҷу уи аметод зхы иазырхәауа арҵаҩцәа.


Аӡәы дрылҵны днеин дышиацәажәуоз, аҭакәажә ыче џьыка аӡәы иҭаны дналышьҭын, длышьамхнышгылан длагылеит Амаалықь иаԥхьа.


Ареволиуциа ҟалаанӡа иахьабалак ахааҵа иаҵкысгьы аԥҳәыс лҭагылазаашьа уадаҩын, еиҳагьы изиндан, уи лхақәиҭра еиҳагьы иҿахҵәан, иԥкын.


Ҳааизынхеит бла иамбо сдоуҳаи сареи ҳамалазаҵә, оф гәышьа ҳәагьы сыԥсы ааивызгеит.


Абарҭ зегьы лнапы иҵхын, аашар инаркны хәлаанӡа тәамҩахә ҟазымҵоз, имааԥсоз Ача.


Ҩбан еихагылоу, иара убас еиҳа илаҟәу аҩнқәа зҭубаауа амӡырхақәа ԥшӡакәакәараӡа, аҵеџьқәа, агәашәқәа


Лхы ҩышьҭых, шәара шәоуп ауаҩы иҽыхьчара азыҳәан анцәа иишаз ҳәа аанаго, аҳабла ҩнқәа днарыхәаԥшит, рашҭақәа днарҭаԥшит.


Ан аеҳәшьа аԥҳа лзын лашьа изын, аԥҳа аеҳәшьа лхазын ихазын.


Ус анакәха, абасгаа рнаҩс аԥсилаа рыӡбахә злаҳәо ала, урҭ иааныркылоз иахьатәи Аҷара акәхоит.


Амра инцәыҵуам зынӡагьы, схьычԥаԥыр хәыҷ тәам џьара, ашәҭ иахоуп иԥыр-ԥыруа.


Усоуп аԥсҭазаара шыҟоу аԥенџьыр ахышә ҳанкылырԥшны, ажәҩан агәиаҵәара наҳнарбоит, нас, уажәшьҭан, акыр мши ҵхи иҳачҳаларц азыҳәан, ҳԥенџьыр зегьы иацрыҵуа алашьцара


Убри аҟнытә, Аԥсырҭи Ҳабыџьи ани дзеиԥшроу, ари дзакәу ҳәа руаажәлар ианрызхәцуаз, ашәыргәындақәа Алдыз игәыԥ иадыркылон, уаа мацқарақәоуп ҳәа ишьаны.


Иҿыцҳҳара-ҿыцҳҳараӡа, еиварԥшьыхаа жәаф нышәынҭра жәафҩык арԥарцәа, Ажәеиԥшьаа ианраҭәеишьа ашьҭахь, рабџьарқәа нарываҵаны, рыԥсы ааиҭаркрацы амарда инадиаалазшәа!


Аиҩхаа хьчара, абааш ахьчара ҳәа Аԥсырҭ аибашьцәа ахьдәықәиҵоз иаргьы дрыциҵон, акы ибап, акы иаҳап, аибашьҩы иԥыло ауадаҩрақәа уажәнатә иҽырзыҟаимҵар, даншәлак иаҳа ицәуадаҩхоит еибашьҩык иаҳасабала ҳәа иԥхьаӡаны.


Амагазинқәа, ааглыхра-хархәаратә, афатә-арыжәтә уҳәа иқьыԥаха, узхәаԥшри, иалухри, амала уџьыба шҭацәу анааугәалашәалак угәы-улахь неиқәымлар!


Рнапы иҩахар аӡәгьы дыркьысӡом, мап анакәха аӡәзаҵәык дынҳажьуам, – рҳәон дара.


Иасҳәап зегьы, изицәызӡарызеи сара сҩымҭақәа рзыҳәан иара игәы иааҭаз имӡакәа иҳәазар, аҳәара мацароума, рымҩа икызар ҳәа, игәы дынҭахәыцит Ҭарсхан.


Сышнеиуаз дәык аҟны сахьынкылсыз, ԥшь-шьабысҭак мыҿтәы шьапык, мыҿтәы шьапык рыҵаргыланы атрым-срым ҳәа иԥо, инеиҭаԥа, ааиҭаԥо ихәмаруа, акәыжә-сыжә ҳәа иҳәуа избеит.


Уаргьы иахьалҵуеи иахьалымҵуеи ибзиахәӡа иумдыруаз, Анцәа исаҭәеишьаз уҳәан, иузырхашәа уаатәагәышьеит.


Абнашәа аимҭаз аҿаҭахьа сықәын, ибдыруазма, сеидроу, сыхҭабкын сыбнабкит, исҭахыз уаҳа?


Уажәнатәгьы ишәылган рҩызцәа ахьҭаку инаган иҭактәуп еи, астража, шәнарых арҭ наҟ!


Сара рыӡбахә сҳәаӡом, Қарҭ итәаны, лажәҵас аақ-аақҳәа Аԥсныҟа зхы рханы ашра иаҿу урҭ ԥсахыҩцәоуп!


Ароман аҿы уи аӡбахә иагаџьара иага еиуеиԥшымкәа иҳәазаргьы, аҵакы хадеи аидеиа хадеи раарԥшразы, реилкааразы зегь реиҳа иҟазшьарбагоуп ҳәа сгәы иззаанаго аҭыԥ аазгар сҭахуп.


Даҟә-иԥа Мада Дшьанаа рҭыԥҳа мап аницәылк, ихьымӡӷишьан, ԥсышьацәгьа лиҭеит, аҟама лӷырҳәа


Аҵәыцақәак анижәлак, игәы ԥшаауазар акәхап, ихҭысқәа игәалаиршәо далагоит, уааизыӡырҩыр, уахгьы ҽынгьы инеиԥынкыланы ииҳәаша имоуп, џьара иҽааникылараны дыҟаӡам.


Уи ауаҩ дыҟоуп аӡы ахьымҩахыҵуа, аҵаа ахьыҟоу, амра ахьыԥхауа, аус ахьыруа, аҵәҩан ахьадырсуа, ашахта аҩныҵҟа, ауаа ахьынхауа!


Аӷацәа рцәа иҭазырӡыӡоз, афганистантәи аибашьра зхызгахьаз, зхымҭа баша икамшәоз Бесик Квираиа


Ус ҟалар шалшоз зны-зынла акәын рхаҽы амацәыс еимҟьареиԥш ианаацәырҵуаз, абжьааԥны амалырҳареи аԥсыцәгьареи анаҟә еиԥш ижәа гәаны иаман уи ацәырҵырҭа


Егьырҭ аӡәырҩы иреиԥшны, Леуан анкьатәи иҩызцәа ринтересс лаҟәқәа рымхабзиоуп, иреигәырӷьоит, арахь рԥынҵа инахыҳәҳәаны, урҭ раҵкыс еиҳаны уаҵәтәи рԥеиԥш ҵызхаауа гәарҭаӡом.


Ажәеинраалаҿы зыӡбахә ҳәоу аџь ҵла ашьапы шәҩы-уаа рнапы акәшом, ар ду шәшьырара рызнауеит ара.


Сыԥси-сыԥси еихьымӡауа, Сгәы аҭҳараҳәа еисуа, Сгәи сшьамхи еицымцауа, Сыхәра бызбызуа, сынҭаргалеит алагераҿ, Жәпаҩ ахьҭаԥсуа, Иахьцхлымуа уа афашистцәа, Ԥсцәаҳара зуа.


Ҭырқтәыла Аҳәынҭқарра, Ҭырқтәыла, Ҭырқәтәыла – Азиа мрагылара аган ахь ала иҟоуп.


Инал, Адгәыр, ма Даур, Жәраб дырнықәыр аӡы ржәуам, Хьрыԥс, Алықьса, ма Заур, Алхас кьацк иаахар руам.


Абна агәҭаны адәҳәыԥш аҟны игылоуп ирхианы иҟоу, аха макьана зылшарақәа аркым асԥыӡ.


Уажә уи, арҭ аҩымшкгьы арабцәа раанкылараз жәашықәса раахыс Дербент азааигәара амшын иналахалан идыргылоз ахаҳә баахкыра ду аҿы итәаз ир рҿы дыҟан.


Амала, иахьагьы акылҳара иадкылаз сыбла заҵәы аш еиԥш иххаланы иҟоуп уи акәаҷаб ҟадыџь иахылҵуаз алашара хәыҷы убриаҟара иԥаҟьԥаҟьуан, убриаҟара иқыџьқыџьуан, мап, исҭоубоуп, газмызт амгәалыҿ иҭаз ашьаҵақәыршәҩи сареи ҳшәарақәа ракәын.


Сара аҟьала, сара амҽеи сгәарлоит, сахьыҟазгьы уасҳәаӡом, усазҵаар, аԥша аҽарӷәӷәеит, ишсыцрыхоз аарла.


Ашьыжь знык аӡы ирны, абаржақәа рыманы ҳаӷбаҟны ианааилак, изыруаз аӡы хәылԥазынӡа иҭабон, даргьы гәырӷьаҵәа, акурорт аҿы иҟоушәа, ҳаӷба иҭан.


Аҽада акәӡам ҭабуп ҳәа зарҳәо, аҽада зтәу иоуп аус злоу, аҭак ныҟаиҵан Шьаҳан имҩахь дцеит.


Уи ус шакәу ҳара иаабоит аԥсуа проза аинылашьа зеиԥшроу алагьы.


Паташь ибжьы шгаз еиԥш, иаразнак адгьыл аҵан иҟаҵаз рышьҭаларҭаҿы инхықәтәалеит.


Аҩымҭаҿы ҟазарыла иаарԥшуп амҳаџьырра иахҟьаны аԥсуа жәлар зықәшәаз агәаҟра, ахҵәара, ахәышҭаарацәара.


Абра исԥыларц схәыцра иалаз ԥхыӡҵас, аха избаз еиҳауп лабҿаба, схатә гәаԥхара шакәыз убан схызҵаз


Акыр шәышықәса зыԥсадгьыл иақәиҭымыз ажәларқәа, милаҭс изеиуазаалакгьы, рашәақәа, ражәабжьқәа, рфольклор, акырџьара рхәыцшьагьы, рыԥ сихологиа уҳәа зегьрыла анык илыхшазшәа еиԥшхоит, еизааигәахоит.


Ажәҩан иаҵәа зымбацыз, ашьац зшьапы ныламгылацыз аҳ иԥҳа ахьы уардын дақәыртәаны ԥшахьырсра дахьынҭыргаз, амҩан хьчак лылаԥш наиқәшәан, лгәы изааныжь дцеит.


Инарҭбааны ауаажәларратә ҵакы рымоуп асовет жәларқәа реиҩызареи, рфырхаҵаратә џьеи, аҭынчразы рықәԥареи ирызку иара иажәеинраалақәеи ипоемақәеи.


Ари Уаҳаид иеиԥш иагаҩ ргәы иалоуп, аха иҟауҵарызеи, уҳәатәы хазҵода.


Угәахәтәы уахьӡааит, иа Анцәа иоуп, Анцәа ду зегь зымчу, дааныҳәа-ныԥхьеит абиаҳәшьа Марҭа, иаразнакгьы дҿыхазшәа дҩаҵҟьан, ҽаӡәы илыдымҵакәа, хаҭала ихәы-иԥхь ацәыргара лҽыназылкит, иара имукәа иҿынеихеит, нас даахьаҳәит, быҟаз, бзиала ҳәа леиҳәарц.


Абыржәы аҟара иҭахны дҟамлацызт ачҳара имазарц, аха даҽа ганкахьала авба дук ихы иадибаломызт.


Уи араҟа дҭакын, араҟа дагьыршьит, аҭауад Хьрыԥс иҟаиҵаз ачарҳәара иахҟьаны.


Абылра иалахаз амаҭ еиԥш иҵырыҵыруан, иқыџьқыџьуан, иаҿыҵҟьаны иҩеиуаз аӡыхәашь амышмала абыӷьқәа ирылагьежьны еилнархуан, лаӷырӡушәагьы аҵәҵәаҳәа ирхьыкәкәаны икаҭәон.


Ақәԥараҿ ахызаҵә сықәшәаны, исыҵкьаса ицозааит ашьа, сышьҭазааит сымчқәа зегь сылшәшәаны, аха иудыруаз, сашьа


Аха ухы шаҟа илаҟәу аҟара, Убысҟак ҳаҭыр ақәуп, убысҟакгьы иԥшӡоуп.


Абарҭқәа акыр згәы бжьырхны иҟаз ахан-иԥа Барџьиль-хан уажә дшымгәыӷӡоз иаалырҟьан иаҳәшьаԥа гәакьа Анцәа дахьизааишьҭыз еиҳа-еиҳа игәалаҟазаара шьҭнахуан, макьанагьы дызлоу ԥхыӡу лабҿабоу цқьа ишизымдыруазгьы


Абри, иара ихаҭа иҩызцәа ааигәақәа ҳадагьы, аублаа жәлар зегьы ирхымҵуа хьымӡӷы бааԥсны ирыдхалт.


Игәы дааҭахәыцит, даанаԥшы-ааԥшит, дыштәазгьы адгьыл иҵагазҽазызшәа ааибеит, зынӡа ҳаилыҩрызаапеи, аламалак акәымкәа, зынӡа ҳаиԥхьдырттазаапеи!


Дааҩнамларгьы, ихы иазиураны иҟаз дазхәыцит Асида, еиҭа иареи лареи рымацара ианааидхала.


Сашҭаҿ са сымра уарҳал ԥшӡак аԥоит, Уи даҵагылоуп са сынцәагьы.


Агәра згеит ари ауаҩ данқәыԥшыз дԥырыҩхарц баша ишиҭахымыз, баҩ ҷыда ӷәӷәак шиҵасуаз, дазкызҭгьы, ҵабыргны, зеиӷьыҟам ԥырыҩхон ҳәагьы сгәы инҭысҳәааит.


Илҭааз асас излеиҳәаз ала, иара иԥсҭазаареи лашьцәа рыԥсҭазаареи акырӡа еиԥшуп.


Ахьча ицәынхаз џьма цыркьыкгьы, аџьабаа збахьаз ҽан абаакгьы, наҟ ашьха цәҳәырахь рхы рханы, иеишьҭагыла амҩа ианын


Абни уара уахьынхо амҩақәа бааԥсызшәа збеит џьара-ҩыџьара, ушьҭан санаауа ҩбаҟа машьына ахаҳәи аԥслымӡи шәзаазгоит!


Аӡӷаб, мап, шәаангыл, сара исҳәаз ала ари дааигеит, иҳашәраӡа, ҳара ҳаишәырцәажәа, ҳәа лани лби иралҳәеит.


Абыржәы схы шеилыскаауеиԥш убасҟан схы здыруазҭгьы, Асида, – лҳәеит Шара, иҟаларын


Уи ианаамҭаз аҭыԥ ишақәнагоу иқәымлар, акәыцҳақәа иахьырҭоу еилаканӡар, иеилаблыр алшон ашоура цәгьақәа раан.


Уажәнатә хәба-фба шықәса анихыҵуа инаркны анс иҟоу ахәыҷы, дҩеидасыр, дшыбзиахо, дҵеи лашаны, дзыхшаз, дзааӡаз рзгьы, ажәлар рзгьы дҵеи гәыҭгаганы дшыҟало агәра аагоит.


Адоуҳатә беиара аганахьала, аԥсуа жәлар рышьҭахь игылам ажәлар дуқәа, миллионла ирацәоу, иаҳҳәап, абырзенцәа, аурымцәа, аурысцәа.


Аибашьра иалахәыз, изхызгаз, згәыцә аҵәымаӷ алахаз аҵла даҩызахоит, иԥсы ахьынӡаҭоу дзацәцом, изынхоит.


Абнахь инеиуан аконцлагерқәа рҟнытә ибналоз ауаа, зҭаацәа ндырҵәаз ахәыҷқәа, аҳәса, аҭаҳмадцәа, зырхәҭақәа казыжьуаз аполиак цәа, асловакцәа, ачехцәа, афранцызцәа, авенгерцәа, аруминцәа, дара анемеццәа рхаҭақәа.


Аимак зауз рахьтә руаӡәк дыжәлазаҵәны дрыланхозар, насгьы урҭ реимак аҿы маҷк аара идзар, лахь имҭакәа излауала еикәдыршон.


Аҩыџьагь, рыӡәӡәараз ирго ауалырқәа реиԥш, иркәымпылуа, еилақь еилагылаз ажәлар иаарылыргеит анҭ маҟҿаҳәара зҽеилыхны игылаз ашәанцәа ԥшьҩык.


Арҭ зегьы ҳара ҳзы иҿыцуп, макьана иаҳзеилымкаауазар ҟалап, аха сара сгәы иалоу, аӡә убас иҳәар ҟалоит


Апоет цасҳәа, ирониала, ҵәылаҵарак аҳасабала, Хоџьан ду захьӡу иҵоурам аперсонаж игәы дахәазшәа иҳәоит Сгәы дахәаӡеит Хоџьан ду, уи инхара имазара дууп, иашҭа, ибора, ица дууп, уи ихаҭагьы суаҩ дууп ҳәа ихы иԥхьаӡоит.


Аҳҭныҳәсақәа ракәзар, рыԥсы дырзалымхуа аҟынӡа бзиа деицырбеит, ԥшралеи сахьалеи зегьы иахьраԥылгоз азыҳәан илыҵашьыцуазгьы ыҟазаарын.


Иԥсы ҩеины ихәлагылан, дарчит аӡәы дуакаӡа, дҵәахуп иара уи гәаныла, са сзы даарԥшуп дыккаӡа!


Бысҿалашоит, сыбла бхыҵуам, ибымуит, сшьапқәа аангылом, бышҟа сдәықәыргалт, иԥрит, ируам ҽакала


Даргьы агәырқьҳәа рҽеибак дахьыцәаз шыҟоу даҳкуеит ҳәа рҿанынарха ҳаи, ҳәа дааҿыхан, илабашьа ихаҿы икыдгылаз аакыдԥааны, илаиҵарсны ишимчыз дыԥеит ашьха сықәԥалоит ҳәа.


Усҟан амцабз архышьна еиқәаҵәа инахьынҳалон, аҟармаш еиԥшгьы иакәҵәиашо ахәыблы ихалон.


Абас иуныҳәалап, ахлымӡаах аибашьра, аӡра-ԥсра абырсҟатәи зхызгахьоу, абырсҟатәи хәрацәгьа имӷьаӡо уи амшала изну.


Сеилыҟә иԥсы иаҵарӡны, игәаҵа иҭаҵәахны, уахгьыҽынгьы дзызхәыцуаз, иԥхыӡҵәҟьа изалымхуаз маӡак иман.


Зульфа димбаӡошәа, ԥшра-сахьала, ԥаса аасҭа, иаҳагьы дшеиӷьхаз гәаимҭаӡошәа ҟаиҵеит Зорҟан, аха ишынеибакәу зегьы изеилалан, ишьара дықәнаҟьеит.


Уажәы апоет изы зегь реиҳа инасыԥдоу зыбзиабара ҿыцәааз ауаҩ иоуп.


Уара уоума, агәаҟра дуқәа зхызгахьоу, аха фырхаҵара згым ажәлар рҟынтә иаашьҭу абри сара, иахьа сҿаԥхьа избо, Алым гәы зызҭаз арԥыс нага?


Усҟан, аҷкәын иблақәа уамашәаҵәҟьа рыҽдырҭбааит, игәы ҭыҵны ацара иалагеит, инапқәагьы рхахаӡа уахь иҿынеихеит.


Аҭыӡгәара аҩныҵҟа иҭагылан ақьырмыҭ ҟаԥшь иалхыз уи ртәыла ахан-иԥацәа рыда ргылага маҭәахәыс даҽаӡә ихы иаирхәар ҟаломызт ахыбрақәа, урҭ рыбжьара амҩа-чаԥақәа ԥшӡа-ԥшӡаӡа ирыбжьган, амҩақәа ирывеиҭаҳан еиуеиԥшым аҵиаа хкқәа, ашәҭқәа.


Араҟа агәҭан аиара еимазкуа аҳәақәа агәҭакы ацәыргараз апоет ихы иаирхәаз формоуп.


Дырмит Гәлиа ирҿиамҭа еиҳараӡак аԥсуа жәлар ианрылаҵәаз, Аԥсны анҭыҵгьы акыр нахара иара ихьӡ рдыруа, иҩымҭақәа акыр бызшәақәа рахь иеиҭаганы ианыркьыԥхьыз асовет аамҭазоуп.


Абри салгар, ацуҭахьы ақалакь сцоит, шәҟәык аӡбахә саҳаит, убри аасхәоит, – иҳәеит лашьеиҵбы.


Хьымкәараса акыраамҭа рылаҿиҭуам, аха аԥенџьыр аларҭа иадхалаз амҵ цәиаҵа ду еиԥш рыбжь илымҳа ҵнахуа ианалагалак, икалам наҟ инықәыршәны даақәыԥсычҳауеит, уажәраанӡа дзымҽхакны дызмаз агәалаҟазаара ссир маҷ-маҷ ахьшәашәара аҽыназнакуеит, ишәҳәо иашазар ҟалап, аха ишԥаҟаҳҵари?


Агьырҭ амилаҭқәа рылымкаа, аҵара змам аԥсуаа ҷкәынцәа роуп зажәлар аҵара шәымам ҳәа ҽыԥныҳәа дус ирызҭуа.


Иаргьы афашистцәа ргәы иҭаз анеиликаа итапанча иҭахаз ахы заҵәы игәы иагәыдиҵарацы инапы данҩахоз аамҭазы ишьҭахьала ихыкәшаз асолдаҭ Адамыр дааимлагәа дикит.


Аџьабацәа рыгәҭаншәа акәын лара аҭыԥ ахьаанылкылаз, адунеихаан инымҵәаӡоз аџьабара дахьналатәаз дзалымҵӡо даалахазшәа.


Ари аусаҿы, Ҭарсхан Ҭрамба, узшьапык хықәк аҿы игыланы, егьи ушьапы аарцә, ус иауӡом.


Апринцип ҳаракқәеи аҭакзыԥхықәра ҳаракы зцу ақьиареи аиашеи рныҟәгара, рықәныҟәара зҟазшьа ӷәӷәоу ракәымзар, зегьы ирылшом.


Урҭ ус еиԥш иҟаз уаам, зхәы ҟәнызшьаз ахәыҷы иеиԥш, рбаҟа ҟәныршьо, ма игәаауа!


Дыҟан уи ус акраамҭагьы, иидыруаз зегьы ихашҭша, иара иара иакәӡамкәа.


Иаԥхьаз ашәҟәыҩҩцәеи абызшәадырҩцәеи ибзиоуп ахырҳәааит, аха анаҩс ахархәара маиукәа, еснагь еиԥш ақьаад аҿы иаанхеит.


Уи џьанаҭ насыԥиурҭа ҳлыбжьшәаны ашәаԥыџьаԥ ҳанылрыҵала џьаҳаным тыша ҳаҩҭыҵызшәа схы-сҿы ҩысхалашеит.


Сара еснагь сеилахоуп, сцартә сыҟам ҳәа ҿаасҭит, уҩныҟа сахьнауԥхьаз ҭабуп ҳәа аниасҳәа ашьҭахь.


Жәаха шықәса дызқәымгәыӷуаз диоуит иара аҵеи, ччаԥшь зҵымшәо маӡа ихәыцуаз иблақәа мыччеи!


Ҳаԥсҭазаара еиуеиԥшым аганқәа ирызкны абас иҟоу аочеркқәа роуп, сгәанала, иахьа аԥхьаҩ еиҳараӡак ииҭаху, ҳочеркистцәа рҟынтәигьы дыззыԥшу.


Убри аҟнытә, абри зҳәо дуҳәоит, аӡбцәа итәоу ухшыҩ нарылаҵаны, аус урласрацы, акааба зықәнаго изгарҭоу дыдурбаразы.


Раԥхьаҵәҟьа сахьгылазынтәи исҭаххеит дхьазырԥшышаз ажәақәак сҳәарц, аха акы даз хәыцуазҭгьы, мамзаргьы егьырҭ аԥсшьацәа зегьы ахьҭаз дрыламлакәа, арахь, уаҩы рацәак иахьиҿархасымҭамыз дзааз, лара лхаҭа леиԥш гәыӷра ԥшӡак иҵегь аԥхыӡ далоу шәа деиԥхыӡлар лҭахызар сылԥырхагахоит сгәахәын, ԥыҭ рак сҽааныскылеит.


Сельчук абжьаратә ҵара далгахьеит дахьииз, иахьизҳаз аҭыԥан, иҵара иациҵеит Исҭамбул.


Ари иаҟара ишәарыцаҩ ду уажәы абжьуаа ҳҿы дмаҷуп, слымҳа инҭеиҳәеит, сааигәа игылаз, алҩа иблақәа ианырҭала, ихы наҟьа-ааҟьо исывагылаз.


Ус иҟам Аԥсны агаҿа иавоу ақыҭақәа рҿы, даҽаӡәы иажәа нарылеиҵеит.


Амзеи, аеҵәақәеи ҿымҭкәа, рымаӡа аргама ихымткәа, ирзыԥшуеит еиҩызшо лахьынҵак, еицназго ашарахь напынҵак


Ацхыраара лнаҭарц даҳәозшәа, илашьцаӡа, ацам ҭаз, иаҳагьы ихьанҭаха, игәаҵәадаха ашҭа иахатәоз алашьцара днагәылалеит.


Абарҭ рҿы иара иҳәоит Асовет еидгылаҿы ишалыршахаз даҽа тәылак аҿы иҟам ауаҩы иԥсҭазааратә насыԥ, дреигәырӷьоит иҟоу аиааирақәеи аихьӡарақәеи.


Ахара сыдуп, Алиас, уара уҿаԥхьа, ахара сыдуп убзиабара нагӡара ахьамоуз.


Ари ақәыхәла акгьы имаҳацзаргьы иудыруеи, маҷӡак иҽааиқәикын, итапанчагьы ԥшьшьала илоуишьҭит уи.